Iranski pokušaj likvidacije Sadama Huseina - Page\nDecember 02, 2021, 02:16:27 am\nPALUBA > Vojna istorija > Minijature hladnog rata > Topic: Iranski pokušaj likvidacije Sadama Huseina\nAuthor Topic: Iranski pokušaj likvidacije Sadama Huseina (Read 227 times)\nIranski pokušaj likvidacije Sadama Huseina\n« on: March 11, 2021, 08:29:56 am »\nAl Avdža mirno selo nedaleko od Tikrita, rodno mesto nekadašnjeg iračkog predsednika Sadama Huesina umalo nije postalo i mesto njegove smrti, jednog aprilskog dana 1988.godine, kada su iranci sa borbenim avionom F-4 pokušao da ga likvidiraju.\nSadam je pukom srećom izbegao likvidaciju sa dvema bombama Mk. 82, a takođe i svi članovi njegove porodice su preživeli, zahvaljujući iračkim protivavioncima koji su topovima ZU-23 kalibra 23 mm omeli iranskog pilota da izvrši zadatak.\nPokušaj likvidacije otkriva veoma interesantnu priču, posle koje će obezbeđenje Sadama Huesina sve do njegovog hvatanja decembra 2003 godine biti znatno pojačano.\nPriča počinje prvih dana aprila 1988.godine u rodnom selu iračkog predsednika Sadama Huseina (Saddam Hussein Abd al-Majid al-Tikriti), Al Avdža. Tamo je Sadam, na mestu nekadašnje svoje trošne prodične kućice u kojoj je rođen izgradio velelepnu palatu, jednu od mnogobrojnih koje je posedovao širom Iraka. Sadam je u okolini palate podigao veštačko jezero u kome je uživao tokom poseta. Oko palate su bili načičkani bunkeri sa protivavionskim topovima ZU-23 kalibra 23 mm i portabl prenosni raketni sistemi Strela 2 (SA -7), koji su pružali vatrenu zaštitu oko predsedničkog kompleksa od uljeza iz vazduha.\nSadam je nekoliko dana pre dolaska u Al Avdžu odlučio da mu je potrebno opuštanje i da malo više vremena provede sa porodicom, ali nije ni slutio da će se desiti nešto važno.\nTog 5. aprila nad Al Avdžom osvanulo je sunčano jutro, pa je Sadam odlučio da malo prošeta baštom prepunom cveća, a pre odlaska u lov. Kasno noću 4. aprila Sadamu se pridružila i porodica koju je iz Bagdada dovezao predsednički helikopter. Tog kobnog dana u palati su se nalazile Sadamova prva supruga Sadžida i njegove tri ćerke. Najstarija Ragad, koja je bila udata za Huseina Kamela, šefa Komisije za vojnu industriju, koji je kasnije uspeo da prebegne i postane Sadamov protivnik (kasnije je za CIA ispričao pikanterije iz prodičnog života iračkog predsednika). Tu je bila i srednja ćerka Rana, udata za Kamela Husana, Huseinovog brata, ađutanta i takođe kasnije prebega posle Prvog zalivskog rata, i treća Sadamova ćerka Hala, koja nije bila udata.\nDok su članovi porodice spavali, a Sadam pripremao se da krene u lov čekajući ukrcavanje u terence, na horizontu se pojavila jedna crna tačka, koja se pribiližavala i uvećavala, a iz daljine je dopirala buka, nešto što je navodilo, da je u pitanju neka letelica. Kako se ona približavala, irački protivavionci su sada videli su da se zapravo radi o avionu F-4 Fantom, iranskog vazduhoplovstva.\nBio je to stvarno F-4, kojim je upravljao pukovnik Mahmud Iskandari, legenda iranske avijacije, koji je u vreme Iračko-iranskog rata izvršavao isključivo specijalne zadatke. Iransko političko vođstvo planiralo je da ovom operacijom uz likvidaciju Sadama Huseina okonča rat u svoju korist, Kako bi takvu akciju bilo nemoguće izvršiti u Bagdadu, to je izbarana ova palata za koju je procenjeno da je pogodnija za uspešnu likvidaciju avionom. Ovde valja napomenuti da su Iranci još 1982. pokušali da likvidiraju Sadama Huesina u Bagdadu, ali zbog višeslojne PVO u samo gradu i oko same prestonice, to im nije pošlo za rukom. Iranci su tada izgubili jednog od najboljih svojih pilota, Abaza Durana.\nOperaciji u Al Avdži, prethodila je ogromna obaveštajna priprema i temeljito praćenje koje je trajalo više od tri godine, da bi se stekli pogodni uslovi za odabir momenta Sadamove likvidacije. Pogodan trenutak desio se upravo , kad je Sadam stigao u Al Avdžu, jer ova oblast za razliku od Bagdada, nije predstavljala problem za iznenadni napad, a i budnost posada nije bila stalna, pa čak ni kad je Sadam bio u palati. Sam cilj (palata) je bilo lako pogoditi avio bombama. Taj zadatak je poveren pukovniku Iskanderiju.\nIranski lovac-bombarder po poletanju sa aerodroma Meherbad zauzeo je kurs prema zapadu. Kod grada Hamadana dopunjen je u vazduhu, a po uletanju u irački vazdušni prostor spustio se nisko, da bi na 80 km od Al Avdže prešao u brišući let na samo 15 m visine, jureći brzinom od od 1.000 kilometara na čas. Negde na 4 kilometra od Sadamove palate, Iskanderi iskače na visinu od nekoliko stotina metara, uočava cilj, pravi zaokret u vazduhu i počinje da ponire prema cilju.\nIračke posade koje su se pribrale od prvog šoka, uskaču na svoja mesta i otvaraju vatru iz topova prema avionu koji je u poniranju. Pukovnik Iskanderi, valjda u strahu da će biti oboren, prerano je otkačio dve bombe Mk 82 i munjevito napustio Al Avdžu. Obe bombe su promašile palatu za skoro 300 metara. Eksplozija jeste bila razorna, dok je sama palata ostala netaknuta. Iranski pilot je nestao iz prostora iznad koga se dizao visoki stub dima, a Sadam koji se već nalazio na izlazu iz Al Avdže, kada je začuo eksplozije naredio je povratak.\nKada je ušao u palatu svi su ga sa veseljem dočekali, a njemu je laknulo od saznanja da niko od članova porodice nije povređen. Istog trenutka službi bezbendosti naredio je istragu kako je došlo do propusta i kao su Iranci saznali podatak o tome da je on u palati, sa svom svojom porodicom. Smatrao je da iranski napad nije slučajnost, već plod dobre pripreme i obaveštenja o njegovom kretanju, a koja je bila tačna i pouzdana. Osnovana je tajna grupa za istragu, a nosilac operacije je bio lično Husein Kamel, jedan od predsednikovih zetova.\nGrupa je u potrazi za dokazima prevrnula sve. Sumnjalo se da su Iranci možda presreli neku iračku komunikaciju, jer je Sadamova porodica koristila predsednički helikopter od Bagdada do Al Avdže. Međutim, kako je utvrđeno, ti helikopteri su pripadali predsedničkoj eskadrili i njihova komunikacija je bila strogo zaštićena i vodila se paralenim kanalom veza. Sumnjalo se na korišćenje moderne prislušne stanice u provinciji Ilam, pa su pretpostavljali da je modža neko iz predsednikove porodice, dok je telefonirao nekim prijateljima, rekao da idu u Al Avdžu, ali ni to nije bilo potvrđeno. Posle izvesnog vremena, istražna grupa je iscrpela sve teorije a bilo ih je više od 50. U konačnom se pretposavilo da je u pitanju najverovatnije „kritica“ iz kruga predsednikovog obezbeđenja, koja je na neki način dojavila Irancima informaciju o dolasku Sadama u Al Avdžu. I to se posle izvesnog vremena pokazala kao zabluda, jer su proverene sve komunikacije iz Al Avdže i Tikrita. Sumnjalo se na kraju na nekakvog kurira koji je preneo ovz informaciju, ali direktnih dokaza nije bilo.\nSadamov komentar bio je, da će verovatno biti i sledećih napada i doneo je odluku da se promeni obrazac njegovog putovanja u razna mesta. U međuvremenu, formirani su bili i lažni konvoji i pokreti kako bi se isprovocirala aktivnost „krtice“. Ti pokreti su bili poznati nekolicini ljudi, a obično su bili planirani nasumično i menjali su se u poslednjem trenutku. Prava istina, kako se saznalo za prisustvo Sadama u Al Avdži toga dana, otkrivena je „sasvim slučajno“ kada se u sve umešao „prst sudbine“.\nIzvesni Ali je bio oficir nižeg ranga u Opštoj upravi za bezbednost iračkog grada Bakuba. Isti posao je radio i u Karbali u kome je rođen i koji je inače za Šiite sveti grad. Većina stanovnika krajem 1970-tih nisu bili irački državljani, pa je Sadam doneo odluku da svi oni budu proterani u Iran. Taj zadatak je dat iračkoj Opštoj upravi za bezbednost, a spiskove onih koji trebaju biti proterani sačinila je lokalna BAAS partija. Među onima koji su trebali biti proterani našao se i Alijev drugar Abas, tada srednjoškolac i aktivni učesnik lokalnih pesničkih susreta.. Priča se sada pomera na jul 1988., godine kada je Ali, prilikom prolaska kroz pijacu u Bakubi, ugledao muškarca u tridesetim godinama, koji je neverovatno liči na njegovg druga Abasa. Ali je pratio „Abasa“ do siromašne četvrti, gde je utvrdio da je on iznajmio sobicu u kojoj živi i da se prijavio pod lažnim imenom. Postavilo se pitanje kako je on uspeo, dok je rat još trajao, vratiti u Irak, pa je shodno tome alarmirao lokalnu službu bezbednosti. Budnim iračkim agentima nije trebalo dugo da opkole stan i uhapse Abasa. Prilikom hapšenja utvrdili su da ima lažnu ličnu kartu na obrascu koji je važio pre rata, a pretresom sobe pronađena je i „sumnjiva ampula“ sa bledožućkasom tečnošću.\nAbas je ekspresno poslat u Bagdad na saslušanje, a dva dana kasnije predat Iračkoj obaveštajnoj agenciji „Al Muhabarat“, jer su oni bili zaduženi za strance. Usledilo je ispitivanje u „crvenoj sobi“ (ona je zapravo bila obojena u crvenu boju). Abas je nakon 24 sata porvedena u toj sobi sve priznao, i da je pripadnik elitne jedinice koja je u Iranu formirana od iračkih deportiraca, te da rade pod komandom Islamskog korpusa Iranske revolucionarne garde. On je još dodao, da su ih obučavali stručnjaci iz Severne Koreje, u preživljavanju u neprijateljskoj pozadini i u vršenju sabotaža. Abas je priznao da je već nekiloko puta 1986. i 1987. dolazio u Irak radi vršenja sabotaža u planinskim zonama, koje su naseljavali Kurdi. Takođe, Abas se tokom saslušanja „istrtljao“ i o vezi sa porodicom Salih koja živi u Al Avdži.\nPorodicu Salih, sačinjavali su otac Mohamed, majka Fatima, sin Adnan i ćerka. Otac je bio bivši irački vojnik iz grada Bakube, koji je služio zajedno sa kapetanom Hajrlahom Tilfhanom inače penzionisanim oficirom i Sadamovim ujakom. Hajrlah se sažalio na sudbinu Mohameda pa mu je ponudio da iz Bakube preseli u Al Avdžu i bude čuvar njegove kuće. Mohamed je to prihvatio i sagradio kuću pored Hajrlahove. Salihova žena je u primitivnoj peći svakog dana pekla hleb koji je prodavala nekim stanovnicima Al Avdže. Kada im se rodio sin dali su mu ime Adnan po Hajrlahovom sinu, a u znak zahvalnosti za sve što je učinio za njih. Posle dolaska na vlast Sadama Huseina Al Avdža je doživela preporod. Salihovi su od blatnjave kuće sagradili velelepnu kuću od cigli, a otac je uspeo da otvori minimarket. Sin je uspeo da završi tehničku školu i upisao se u Tehnički fakultet u Bakubi, gde došao je do brošura pokreta DAWA (Islamic Dawa Party) proiranske patrije i protivnika BAAS. Postao je član ove organizacije, a posle uspona Homeinija na vlasti DAWA je smatrala da je došlo pravo vreme za podizanje ustanka. Međutim ustanak je bio kratkog daha, jer su iračka vojska i policija snažno odgovorile, a manjak koordinacije i loši odnosi kod ustanika su doveli do kraha pobune. Adnan nije učestvovao u samoj pobuni, a kada je video mrtvog kolegu uspo je da pobegne, i članovi njegove ćelije koji su se spasili pobegli su u Iran. Adnan je ostao u Bakubi, dok mu u leto 1987. nije prišao neki mladić koji mu je spomenuo imena njegovih mrtvih drugova. Adnan je negirao plašeći se da su u pitanju provokatori, ali stranac je ostao dosledan u navaljivanju i citiranju imena poginulih. Posle nagovora za razgovor stranac se predstavio kao Salim koji je bio proterani Iračanin.\nSalim se Adnanu javio ponovo te 1988. zahtevajući od njega informaciju o tome, da li i koliko često Sadam Husein posećuje palatu u Al Avdži, pošto je znao da je rodom iz Sadamog sela. Adnan, koji je radio u kancelariji za poljoprivredu iračkog predsedništva, bio je oslobođen vojske pa je nesmetano putovao. Pristao je na Salimovu igru, a ovaj ga je savetovao da kada Sadam stigne u Al Avdžu odmah napusti selo, dođe u Bakubu i o tome obavesti Abasa. Strogo mu je naglašeno da ne sme koristiti telefon iz Al Avdže, jer bi mogao biti uhvaćen. Početkom aprila Adnan je stigao kući u Al Avdžu i primetio da njegova majka peče hleb iako je bilo popodne. Upitao je zašto to radi, kada je obično to činila ujutro ili predveče. Ona mu je saopštila da je u Al Avdžu stigao Sadam Husein sa pratnjom i da je želeo od nje hleb koji je jeo još u detinjstvu. Adnan je smesta istrčao iz kuće, seo u automobil i odjurio ka Tikritu, a odatle u Bakubu. Čim je stigao tamo, uzeo je taksi odvezao se do Salima i saopštio mu vest da je Sadam u Al Avdži. Kako je došao na isti način se vratio u Al Avdžu, dok je Salim okrenuo jedan telefonski broj u Nemačkoj. Tamo je na čoveku na vezi, izrekao lozinku: „Majka ti je bolesna, moraš doći da je vidiš“. Čim je iranski agent, čuo lozinku pozvao je Iran i ponovio njen sadržaj. To je bio signal da Hadžitalislam Hašim Rafsandžani predstavnik ajatolaha Homeinija na sednici Vrhovnog saveta odbrane, da zeleno svetlo za Sadamovu likvidaciju. Iste večeri doneta je odluka o udaru, koji će izvršiti jedan lovac F-4 Fantom. Odabran je pilot i strogo mu je naređeno radio ćutnja tokom akcije, jer se sumnjalo da će je Iračani prisluškivati.\nKasno uveče 5.aprila Iransko rukovodstvo je gledalo iračku televiziju, kada je objavljena informacija da je pokušan atentat i ubistvo predsednika Huseina, ali je on izbegao atentat u palati Al Avdža. Dakle, operacija likvidacije nije uspela, ali su iranski obaveštajci procenili da je informacija tačna pa su odlučili da agent Adnan bude maksimalno iskorišten za novu operaciju likvidacije. Ovaj put bez učešća avijacije, već trovanjem, pošto su znali da njegova majka peče hleb za Sadama. Iranski obaveštajci su Salimu predali specijalnu ampulu, a ovaj Abasu, koji je trebao dati Adnanu da sipa tečnost po hlebu kada bude pečen i nošen Sadamu.\nSat vremena posle Abasovog priznanja, Sadamovi obaveštajci su uleteli u kuću Adnanove familije, uhapsili celu porodicu i potom ih streljali, a preostale članove familije proterali zauvek iz Al Avdže.\nOva epizoda je šokirala Sadama, kao i oficire službe bezbednosti, pa je odlučeno da se hitno formira laboratorija za pregled Sadamove hrane. Laboratorija je morala da zadovolji sve standarde, a zaposleni su strogo birani iz same službe bezbednosti.


Energyobserver - RUSIJA / SRBIJA / RUSKI 'SPECIJALNI TRETMAN' ZA VUČIĆA / BRANKA MIHAJLOVIĆ\nRUSIJA / SRBIJA / RUSKI 'SPECIJALNI TRETMAN' ZA VUČIĆA / BRANKA MIHAJLOVIĆ\nTokom dvodnevnog boravka predsednika Srbije Aleksandra Vučića Moskvi (8. i 9. maja) mediji i analitičari naklonjeni vladajućoj politici u Beogradu govore o izuzetnom tretmanu koji ima predsednik Srbije, čak, "sprektakularno uspešnoj poseti".\nNajpre zato što je Vučić bio prvi strani državnik koga je primio Putin dan posle inauguracije za četvrti predsednički mandat, a onda i zato što je stajao dva mesta od predsednika Rusije na tribini na vojnoj paradi povodom Dana pobede 9. maja i što u šetnji "Besmrtnog puka" nosi sliku svoga dede koga su ubile ustaše tokom Drugog svetskog rata u Bosni i Hercegovini.\nVojni analitičar i poslanik Vučićeve Srpske napredne stranke u Skupštini Srbije Miroslav Lazanski za Radio televiziju Srbije (RTS) je rekao da "tu vrstu privilegije da se stoji pored Putina na svečanoj bini prilikom velike vojne parade nije imao svako niti može da ima svako".\n"Koliko ja znam ni jedan strani državnik nije učestvovao u 'Besmrtnom puku' (tradicionalnoj internacionalnoj manifestaciji u znak sećanja na sve koji su se borili protiv fašizma, prim. aut.). Ja ne znam ni jednog stranca, ni jednog stranog državnika koji je išao sa slikom, a predsednik Vučić će ići sa slikom svoga dede koga su ubile ustaše. Tako da je to zaista spektakularno uspešna poseta", ocenjuje Lazanski.\nJelica Kurjak, bivša ambasadorka u Rusiji, za Radio Slobodna Evropa dovodi u pitanje ocenu o specijalnom tretmanu i spektakularno uspešnoj Vučićevoj poseti.\n"Ne znam na osnovu čega bi se zaključilo da je predsednik Srbije imao specijalni tretman. Jedino činjenica da je primljen prvi posle inauguracije ruskog predsednika može da bude bude izvesna dobra poruka za naše odnose, prijateljstvo...itd, dakle naglasak na tome. Ali, iz onoga što imamo na raspolaganju kao informacije, ja ne bih zaključila da je specijalni tretman", kaže Kurjak.\nRusija, inače, samo na jubilarne godišnjice poziva veći broj stranih državljana, kao što je to bilo sve do zatezanja odnosa Zapada sa Rusijom 2014. godine, nakon aneksije Krima. Na 70-toj godišnjici pobede nad fašizmom 2015. godine bilo je dosta predsednika i drugih zvaničnika ali ni jedan iz zapadnih zemalja. Prošle godine je na tribini bio samo moldavski predsednik Igor Dodon.\nTokom razgovora predsednika Srbije i Rusije, koji je Kremlj u zvaničnom saopštenju nazvao neformalnim sastankom uoči parade pobede, ruski predsednik je potvrdio da će Moskva pažljivo pratiti proces pregovora o Kosovu, rekao je medijima iz Srbije Aleksandar Vučić.\n"Mi smo i ovde predsednika Putina zamolili da nam, kao jedna od najvažnijih, najmoćnijih svetskih sila i u Ujedinjenim nacijama (UN) i u drugim organizacijama, pomogne po pitanju rešavanja kosovsko-metohijskog problema. Bez Rusije, bez ruske saglasnosti u UN nemoguće je da se dobije bilo kakvo rešenje. U tom smislu Rusija će veoma aktivno pratiti i sadržaje naših razgovora i sve što se bude zbivalo i mislim da će uvek pravovremeno reagovati i na određen način, koji ne znači direktne pregovore, pošto ih vodimo pod okriljem Evropske unije, ali će na veoma aktivan i suštinski način učestvovati u praćenju kompletnog procesa", rekao je Vučić.\nPredsednik nevladinog Evropskog pokreta u Srbiji Mihajlo Crnobrnja ne tumači posetu predsednika Srbije Moskvi i prethodnu Turskoj kao prst u oku Briselu i ne veruje da će Brisel reagovati na ono što se tom prilikom čulo.\n"Ja ne verujem da je namera predsednika da antagonizira Evropsku uniju, više mi liči na potvrdu da je nama rusko mišljenje veoma važno. Mislim da je samo namera predsednika da pokaže samostalnost Srbije u vođenju spoljne politike i pokušaj da se sa svim jakim partnerima, kao što su EU, Turska, Rusija ima jedan korektan i što je moguće prisniji i dublji odnos", mišljenje je Crnobrnje.\nJelica Kurjak kaže da je Rusija zapravo potvrdila svoj stav u odnosu na Balkan - "pratimo šta se događa, ali nismo spremni da se potpuno angažujemo".\n"To je, posle duže vremena, eksplicitno izneta ruska pozicija koja sadrži dva elementa. Jedan je da Rusija neće učestvovati u razgovorima - stavljeno je do znanja da Rusija u ovom momentu nije zainteresovana da učestvuje u tome. I druga poruka, koja je potpunosti u skladu sa političkom orijentacijom vizavi Zapadnog Balkana, posebno Kosova i Srbije - a to je da će Rusija pratiti i reagovati. To Rusija radi u situacijama kada nije spremna da se potpuno angažuje", ocenjuje bivša ambasadorka Srbije u Rusiji.\nPosetu Vučića Turskoj i Moskvi Jelica Kurjak tumači kao slanje poruke da Srbija ima uticajne partnere na koje može da računa i koji joj mogu omogućiti bolju poziciju u budućim pregovorima. Ipak, ne treba zaboraviti da je predsednik Srbije pre Ankare gde je boravio 7. i 8. maja i Moskve, posetio Berlin 13. aprila i razgovarao sa nemačkom kancelarkom Angelom Merkel.\n12.05.2018 · RUSIJA / SRBIJA


Novina za đake – drugi strani jezik se ne ocenjuje – Radio Televizija Novi Pazar\nNovina za đake – drugi strani jezik se ne ocenjuje\nSeptember 15, 2018 September 15, 2018 Sajma Drazanin 490 Views\nNastavnici kažu da takva odluka nije dobra, jer će đaci, kako ističu, izgubiti motivaciju da uče. S druge strane iz resornog ministarstva odgovaraju – u toku su pripreme za imene i dopune Zakona.\n“Učenici će biti potpuno nezainteresovani, neće imati nikakvog motiva da uče, napreduju, to možemo da vidimo uostalom i sa predmetima koje imamo u osnovnoj školi koji se opisno ocenjuju, a to su veronauka i građansko vaspitanje,niko se tu ne uključuje specijalno”, kaže nastavnica francuskog jezika Vesna Žarković.\n“Naša deca uče za ocenu, onog trenutka kada vi ukinute ocenu iz drugog stranog jezika i kada taj jezik prebacite u izborne predmete koje mogu ili ne moraju da biraju vi ozbiljno uzdrmavate sistem obrazovni i otvarate prostor za postepeno ukidanje drugog stranog jezika u našoj nastavi u formalnom obrazovanju u nekom periodu od narednih godina”, smatra Jelena Filipović iz Društva za strane jezike i književnost.\n“U susret zakonskim izmenama, Ministarstvo prosvete je uputilo dopis direktorima osnovnih škola na teritoriji Srbije da se u sadašnjem petom razredu tokom prvog polugodišta školske 2018/2019 godine drugi strani jezik ocenjuju dvojako – brojčano i opisno”, navode iz Ministarstva prosvete.\n← Jošanica u nadoknadi bez celog plena\nBorac – Novi Pazar 87:74 →


Popović: Odnosi Srbije i Rusije na istorijskom maksimumu\nDecembar 16, 2020 9:27\nMinistar bez portfelja zadužen za inovacije i tehnološki razvoj Nenad Popović izjavio je da su odnosi Srbije i Rusije na istorijskom maksimumu, što je potvrdila i jučerašnja poseta šefa diplomatije Rusije Sergeja Lavrova.\nOn je za RTS rekao da su poruke predsednika Rusije Vladimira Putina, koje su se juče čule, pokazatelj najboljih ličnih odnosa dva predsednika - Putina i Aleksandra Vučića i istakao da su takvi politički odnosi odlična baza za još bolju ekonomsku saradnju dve zemlje.\nPopović je ocenio da je tokom jučerašnjeg dana potvrđena snažna podrška Srbiji po pitanju teritorijalnog integriteta i suvereniteta, podrška Rezoluciji 1244, kao osnovi za rešavanje kosovskog pitanja, navodeći da je za Rusiju Kosovo uvek bilo i biće samo deo Srbije.\n"Srbija je potvrdila vojnu neutralnost. Mi smo jedina zemlja koja nije uvela sankcije Rusiji, iako smo pod velikim pritiskom", kazao je Popović.\nNa konstataciju da je do posete došlo nakon što je u septembru potpisan Vašingtonski sporazum, Popović je naveo da juče nije bilo nikakvih disonatnih tonova i istakao da Rusija zasniva svoj odnos sa Srbijom na poštovanju suvereniteta naše zemlje, te da poštuje interese Srbije.\n"Jučerašnji tonovi su zaista prijateljski i odnosi su na istorijskom maksimumu. Jučerašnje poruke su od velike važnosti za ekonomsku i političku saradnju", kazao je Popović.\nOn je naveo da se tokom jučerašnjeg dana dosta razgovaralo i o ekonomiji, koja je trenutno najvažnija i za Srbiju i za Rusiju, te da je bilo govora o ekonomskoj, vojnotehničkoj saradnji, poljoprivredi, digitalizaciji, novim tehnologijama, energetici.\n"Potvrđene su i želje da potpišemo strateški ekonomski sporazum koji će biti osnova za narednih pet godina", kazao je popović.\nUpitan da li će se sada, s ozbriom na promene u svetu, promeniti i nivo uključenosti Rusije u rešavanje kosovskog pitanja, Popović je rekao da je, ako u nekom trenutku dođe do nekih novih pregovora, moguće uključivanje Rusije u taj proces.\nKaže i da su kritike koje je juče Lavrov izneo na račun EU po pitanju Kosova opravdane, jer EU, kao ovlašćena da vrši pregovore, nije ispunila svoju misiju, već, kako kaže, samo pritiska Srbiju da ispuni svoje obaveze.\nPopović je rekao i da se pojačavaju pritisci na Srbiju i predsednika Vučića da promeni svoju nezavisnu i suverenu politiku, jer pojedinim državama smeta ekonosmki i vojno jača Srbija i žele da je oslabe.\n"Srbija mirno sve to sluša, ali ima svoju politiku i neće je menjati, štitimo svoje interese, nećemo nikad biti agresivni, želimo mirno da razgovaramo", kazao je Popović.\nPopović kaže da su dobri politički odnosi stvorili bazu i za dobre eknomske odnose, navodeći da je ekonomska saradnja dve zemlje u prvih devet meseci ove godine izuzetno dobra.\nZabeležen je pad od 15 procenata, ali mnogo više na uvozu nafte i gasa nego na izvozu srpskih proizvoda, kaže Popović.\nIstiče da će krajem godine biti zabeležen rast izvoza poljoprivrednih i prehrambenih proizvoda iz Srbije u Rusiju, što je odlična vest i dodao da se očekuje potpisivanje strateškog dokumenta za ekonomsku saradnju.\nPopović je podsetio da je Lavrov došao krajem 2020. godine, kada se obeležava 75 godina pobede nad fašizmom i 25 godina od potpisivanja Dejtonskog sporazuma i da to pokazuje najjaču podršku Srbiji.\nPoslanici postavljaju pitanja, potom o Agenciji, RATEL-u 6\nLajčak: Za 10 godina dijalog doneo važne sporazume 13\nVučić sutra sa ambasadorom Turske 11\nDijalog Beograda i Prištine, deset godina posle 16\nStano: Posle 10 godina dijaloga Beograda i Prištine vreme za uspešan kraj 69


Evropske reke pune pesticida | EurActiv Srbija\nObjavljeno : 18.06.2014.\t Tweet\nEvropske reke zagađene su pesticidima i u gotovo polovini rečnih slivova od ukupno 91 izmereni su nivoi hemikalija koji mogu da naškode ribama, beskičmenjacima i algama. Značajno poboljšanje kvaliteta vode do 2015. godine proglašeno je za cilj svih članica Evropske unije i predviđeno odredbama okvirne direktive o vodi. Međutim, novo naučno istraživanje pokazalo je da taj cilj verovatno neće biti ostvaren zbog visokog nivoa otrovnih materija u vodi. Problem predstavlja i to što se u merenju kvaliteta vode ne računaju brojne toksične hemikalije a na listama opasnih čiji se nivoi mere su i one koje se više ne koriste. Rezultati istraživanja pokazali su prvi put da su ekološki rizici od otrovnih hemikalija znatno veći nego što se do sada pretpostavljalo.\nHemikalije u reke i potoke mahom dospevaju iz poljoprivrede a pesticidi su dominantan faktor hemijskog zagađenja vodenih ekosistema.\nNaučnici upozoravaju da su reke poput Dunava, sa fascinantnim ekosistemima koji pružaju mnogo toga, od rekreacije i ribiolova do vode za piće za milione ljudi, zagađene hemikalijama iz gradova, poljoprivrede i industrije. Takav hemijski "koktel" ozbiljno škodi algama i životinjama koje žive u rekama i takođe predstavlja potencijalni rizik za ljude.\nDo sada su vlasti zadužene za očuvanje prirodne sredine i deo naučne zajednice smatrali da toksične hemikalije predstavljaju lokalni problem koji pogađa mali broj voda. Novo istraživanje pokazalo je da to nije tačno i da su ekološki rizici od hemikalija priutni u velikom broju od više hiljada evropskih vodenih ekosistema. Hemikalije, kako je utvrđeno, predstavljaju ekološku pretnju za gotovo polovinu svih evropskih voda a u 15% slučajeva živa bića u tim vodama izumiru zbog zagađenja.\nNaučnici su istraživali pragove rizika u najvećim rečnim slivovima, poput Dunava i Rajne, i to na panervopskom nivou, i po prvi put je procenjeno koliko su pragovi rizika u tim slivovima premašeni za tri grupe organizama - ribe, beskičmenjake i alge.\nSudeći prema istraživanju, kvalitet vode je najgori u Francuskoj. To je međutim rezultat činjenice da su vlasti te zemlje postavile gustu kontrolnu mrežu i analiziraju uzorke vode na veliki broj suspstanci, uključujući na ekološki toksične.\nZa razliku od Francuske, u drugim zemljama rizici se ne prepoznaju zbog nepotpunih hemijskih analiza ili nekompletne liste ekološki toksičnih komponenti.\n"Generalno, mi smo više potcenili nego precenili rizike u našoj analizi", rekao je vođa istraživackcog tima sa Instituta Landau, profesor Ralf B. Šefer (Schäfer) upozoravajući da je "pravo stanje evropskih vodenih ekosistema verovatno još gore".\nZahtevi i propisi EU za kvalitet vode uglavnom su fokusirani na pojavu tzv. prioritetnih suspstanci, oko 40 hemikalija klasifikovanih kao posebno opasne za vodene ekosisteme.\n"Na sreću, korišćenje mnogih od tih prioritetnih supstanci više nije dozvoljeno i stoga njihovi nivou konstantno opadaju u velikom delu evropskih reka. Problem je međutim što veliki broj hemikalija koje se sada koriste nije uzet u obzir u procesu kontrole vode", istakao je doktor Verner Brak (Werner Brack) iz Helmholc centra.\nNaučnici koji su učestvovali u istraživanju preporučuju da se proširi spektar ekološki toksičnih supstanci koje se prate jer u tom slučaju, kako je istakao Brak, "opasne supstance mogu biti otkrivene i pre nego što se pojave na prioritetnoj listi".\nIastraživanje je ukazalo i na potrebu da se odmah reaguje na svim nivoima, posebno u domenu kontrole hemikalija, kako bi se obezbedila održiva zaštita evropskih vodenih ekosistema.\nNeophodne mere koje treba preduzeti idu od prevencije preteranog ispuštanja hemkalija u vode i zabrane i zamene posebno problematičnih supstanci, do smanjenja primene poljoprivrednih supstanci i unapređenja metoda i tehnologije za tretman kanalizacije i otpadnih voda.\n: Evropa odvojila zagađenje vode i rast\n: Dobrobit i veća potrošnja resursa nisu povezani\n: Evropljani za bolju zaštitu biodiverziteta


Projekti | Univerzitet „Bijeljina“ Bijeljina\nVIRAL: Partneri iskustvo pretočili u vodič o organizovanju hakatona\nTehnologija napreduje rapidnom brzinom pronalazeći svoju primjenu u gotovo svim segmentima savremenog društva, uključujući i obrazovanje. Uobičajeni modeli sve se češće nadopunjuju izvannastavnim aktivnostima zasnovanim na tehnologiji, a studentska takmičenja vrlo su popularan alat koji studentima pruža praktično iskustvo i jačanje poslovnih vještina. Jedno od najčešće organizovanih takmičenja je hakaton na koji je usmjerena posebna pažnja partnera koji već nekoliko mjeseci zajednički implementiraju projekat VIRAL sredstvima Evropske unije kroz Erasmus + program.\nGodine iskustva stečenog kroz rad sa startupima i stručnjacima iz područja IT sektora, kao i kroz organizaciju niza studentskih poslovnih takmičenja i hakatona organizovanih u proteklom periodu, četiri regionalne partnerske institucije pretočile su u tekstualni i video vodič o organizaciji hakatona. INTERA Tehnološki Park, zajedno s kolegama iz Inovacionog centra Banja Luka, Inovaciono preduzetničkog centra Tehnopolis i Crnogorske asocijacije za nove tehnologije, pripremili su brošuru i video materijal namijenjen svim organizacijama koje svoje aktivnosti žele nadopuniti organiziranjem studentskih takmičenja, posebno hakatona.\nDetaljan vodič sadrži kratki uvod u istoriju i pojam hakatona te najpopularnije vrste i najčešće ciljne grupe, kao i ključne korake koji se trebaju preduzeti kako bi se organizovalo takmičenje na zavidnom nivou kvaliteta. Posebna sekcija posvećena je i iskustvima projektnih partnera, kako regionalnih, tako i evropskih s posebnim naglaskom na aktivnosti visokoobrazovnih institucija i uspjehe studenata na međunarodnim natjecanjima. Kreirani materijali, služe i kao uvod u aktivnosti projekta VIRAL u okviru kojeg će se organizovati hakatoni na fakultetima u Bosni i Hercegovini i Crnoj Gori. Visokoobrazovne institucije, uključene u projekat, uz pomoć spomenutih organizacija u sljedećih više od 20 mjeseci svojim će studentima kroz ova takmičenja pružiti dodatnu vrijednost i mogućnost za jačanje različitih vještina.


Najskuplju njivu, čiji je hektar prodat za 100.000 evra kupio je Mađar koji živi u Srbiji. – Portal NAŠE SELO\nNaskuplju njivu, čiji je hektar prodat za 100.000 evra kod Bačke Topole, nisu kupili najveći srpski zemljoposednici. Poljoprivredno zemljište u vojvođanskom selu Gunaroš od jednog hektara, 11 ari i 65 kvadrata, kupilo je fizičko lice – Mađar koji živi u Srbiji.\nI meštani Gunaroša, naselja u Severno-Bačkom okrugu koje ima oko 1.500 stanovnika u oko 600 domaćinstava, bili su ubeđeni da je kupac veliki domaći zemljoposednik koji se poljoprivredom bavi ozbiljno i duži niz godina – tim pre što nisu saznali ni ko je “komšija” prodavac.\n“Imena ozbiljnih privrednika među meštanima Gunaroša, ali i šire javnosti, izašla su, naime, u prvi plan tim pre što je zemljište prodato po ceni koja je i do deset puta veća od cene po kojoj se, inače, prodaje hektar u ovom naselju, a reč je od oko 10.000 evra. Drugi razlog je to što je u pitanju čisto poljoprivredno zemljište, u centru komasacionog područja, koje nikako ne može biti pretvoreno u građevinsko”, kaže izvor i dodaje, da je kupac, na iznenađenje mnogih upućenih, ipak, fizičko lice.\npetak, 05. juna 2020. Farma svinja Ekstra farm tužila je Ekološki pokret Srbobran, zato što su njihovi aktivisti ušli na njihov posed i zatrpali lagunu iz koje se izlivala svinjska osoka u reku Krivaju, piše portal 021. Razlog akcije bio je što farma nije prestala da zagađuje reku, uprkos nalozima državnih inspektora. Iz ekološkog pokreta poručuju […]


Ratković: Ukidanje zabave na otvorenom neće uticati na turističku sezonu - Vijesti | Radio Televizija Budva - Budva Crna Gora\nKreiranjem razvoja strategije turizma Budva će dobiti jasne smjernice za dalji razvoj i unaprijeđenje turističke ponude. Ambicija turističke privrede je da udovolji zahtjevima evropskog gosta, od kojeg se očekuje bolji finansijski efekat.\nDekan Fakulteta za turizam i biznis Rade Ratković vjeruje da će ova sezona imati kontinuitet porasta prometa, te da nove odluke o ukidanju zabave na otvorenom i smanjenju broja privremenih objekata, neće uticati na sezonu.\n"Na popunjenost sezone ne utiče nužno ima li zabave na otvorenom ili je nema, važno je da zabave kao takve ima. Uređenost destinacije, struktura tržišta na kojoj je kvalitet ukupnog turističkog prozvoda mi treba da obezbijedimo, kao i dobre uslove za boravak, porodicama, starijim gostima, mlađim gostima, a posebno treba obratiti pažnu na porodičnim boravke, jer su porodice najveća grupa turističke populacije", smatra Ratković.\nOn vjeruje da odsustvo zabave na otvorenom i buke koju smo imali sve ove godine ne može da utiče bitno na sezonu, te da to i ne treba da bude cilj turizma.\n"Zabava treba da bude u zatvorenom prostoru, gdje nikome ne smeta, da opet zadovoljava turiste koji dolaze sa ciljem takve vrste, a sa druge strane da ljudima koji žele odmor i mir to bude omogućeno i da ni jedna turistička skupina ne bude žrtva one druge", ističe Ratković.\nTurističke opštine nemaju staretegije razvoja na lokalnom nivou dok se nacionalna strategija nedovoljno poštuje, a Ratković ističe da je krajnje vrijeme da Budva konačno dobije kvalitetnu strategiju razvoja turizma.\n"Mi u poslednjih 30 godina ne znamo šta Budva hoće od turizma. Neko hoće luksuzne lance hotela nalik Hiltonu, neko nalik Šeratonu, ali pitanje je gdje smo mi, gdje su naše želje i naše namjere?" kaže u daljem razgovoru profesor Rataković.\nOno što je primjetno jeste da preduzetnici Budve pokazuju veliki interes za razvoj održivog turizma.\n"Imamo veliki broj malih hotela, sa kojima možemo da se ponosimo, koji se finansiraju pod dosta teškim finansijskim uslovima, malo ima donacija jer mali hoteli nijesu prioriteti poreskim oslobađanjima, ali uprkos tome ljudi rade dobre hotele i to treba ohrabriti, a naročito treba ohrabriti proces transformacije, jer je Budva u ove tri decenije napravila previše stambenih zgrada za tržište i poreskom politikom i turističkom strategijom treba ih motivisati da otvaraju osnovne smještajne kapcitete po poznatim modelima koji postoje na Mediteranu. To su takozvani integralni hoteli i difuzni hoteli, gdje možemo da vežemo više stambenih jedinica u raznim zgradama u jednu centralu, recepcijsko restoransku i da na taj način prevaziđemo strukturni gep koji mi imamo između osnovnih i komplementranih smještajnih kapaciteta", zaključio je Ratković.\nVeć sada je golim okom vdiljivo da sezone počinju sve ranije i da turisti rado biraju Budvu i u ovome periodu što je značajan iskorak ali i snažan podstrek za unaprijeđenje ponude za pordužetak sezone.


Najava: Liga šampiona 5. kolo (I deo): Okršaji za prvo mesto u Rimu i Lionu – Kladjenje.rs\nHomeNajavaNajava: Liga šampiona 5. kolo (I deo): Okršaji za prvo mesto u Rimu i Lionu\n27 Novembra, 2018 Peca Najava 0\nU utorak se igraju utakmice 5. kola Lige šampiona u grupama E, F, G i H. Mnogo toga je u ove četiri grupe rešeno u prva četiri kola, ali još uvek ima nekoliko nepoznanica, koje bi mogle da budu odlučene sada, ili čak u poslednjoj rundi. Na rimskom Olimpiku Roma dočekuje šampiona Evrope Real, a oba rivala u meč ulaze nakon prvenstvenih poraza. Na drugoj strani Siti odlazi na Žerlan u želji da se Lionu revanšira za jedini poraz u sezoni.\nAEK – Ajaks – GG @ 1.95 u 10Bet\n“Kopljanici” iz Amsterdama su veliki deo posla oko plasmana u nokaut fazu završili u dva meča sa Benfikom, osvajanjem četiri boda. Za to, da i matematički obezbede jedno od prva dva mesta, potrebna su im još dva boda i to u slučaju da Benfika pobedi Bajern u Minhenu i AEK u Lisabonu. Iskreno, ne verujemo u takav scenario, pogotovo u prvi deo, pa je sva prilika da će Ajaks već posle ovog kola biti član najboljih 16 u Ligi šampiona. Grci su još bez boda u grupnoj fazi, u međuvremenu je klub napustio sportski direktor Vladimir Matijašević, što potvrđuje da nije sve idealno u šampionu Grčke. Tako kažu i rezultati, AEK je vezao dva poraza u prvenstvu, ;ak tri, ako računamo i onaj od Bajerna, pa ni podrška sa tribina neće biti kakva je obično u Atini. Verujemo da oba tima mogu do gola, verovatno će se tako nešto desiti.Registruj se na 10Bet\nCSKA – Plzenj – 1 @ 1.80 u Bet365\n“Armejci” nisu uspeli da trijumf nad Realom kapitalizuju, pa su nakon dva poraza od Rome daleko od nastavka takmičenja u evropskoj eliti. Doduše, ukoliko bi slavili na dva preostala meča, osvojili bi drugo mesto, ali je pored tri boda protiv Plzenja, neophodno slaviti i na Santjago Bernabeu protiv Reala. Ma koliko “kralj” bio van forme, ipak se radi o trostrukom uzastopnom šampionu Evrope, pa je takva mogu'nost daleko od realne. Viktorija ima svojih problema, tim iz Plzenja nije pobedio na prethodne tri utakmice, a dva uzastopna remija u češkoj ligi doneli su im zaostatak od četiri boda za vodećom Slavijom. Njima je titula šampiona veoma bitna, jer češki prvak ima direktan prolaz u najkvalitetnije evropsko takmičenje, odnosno u njegovu grupnu fazu. CSKA ima još veći zaostatak u Prmijer ligi Rusije, Zenit je umakao 8 bodova, ali su Moskovljani učvrstili formu i vezali su dva trijumfa. Verujemo u pobedu ruskog tima.Registruj se na Bet365\nBajern – Benfika – 3+ @ 1.53 u Bet365\nI pored svih kikseva u Bundesligi, kladionice uvek veruju u Bavarce. Bajern je blizu plasmana u nokaut fazu, potreban mu je još jedan bod, a ni mi ne sumnjamo da će ga osvojiti već protiv Portugalaca. Za razliku od domaćeg prvenstva, gde su napravili nekoliko neshvatljivih kikseva, poslednji u subotu sa Fortunom, Bavarci su dosta sigurni u Ligi šampiona, imaju tri pobede i remi sa Ajaksom na Alijanc areni. “Orlovi” iz Lisabona moraće da igraju na pobedu, ukoliko žele da sačuvaju nadu u prolazak dalje, ali to može da bude i mač sa dve oštrice, pa da se na Iberijsko poluostrvo vrate sa punom mrežom. Ipak, verujemo da će rizikovati, a takva igra donosi dosta golova, naš predlog je 3+.Registruj se na Bet365\nHofenhajm – Šahtjor – GG @ 1.45 u 1xbet\nVerovatno je ovo okršaj koji će odlučiti o trećem mestu u grupi, ali bi pobedom obe ekipe stekle šansu da se bore i za drugu poziciju. Pogotovo se to odnosi na Ukrajince, koji bi u slučaju svoje pobede i izostanka iste Liona od Sitija, došli u priliku da u direktnom duelu sa Francuzima na svom terenu odluče o drugom putniku u nokaut fazu. Hofenhajm ima samo 3 boda, a izgubio je samo jednom i to u finišu utakmice sa Sitijem. Nemci su prijatno iznenađenje Lige šampiona, igraju efikasne utakmice, na kojima u proseku pada više od 4 gola. Isto je i sa Šahtjorom, samo što je tim iz Donjecka postigao duplo manje golova, a za “prosek” je zaslužan Mančester Siti koji im je u dva meča isporučio devet lopti u mrežu. Tim Julijana Nagelsmajna je za vikend odigrao još jedan meč sa pregršt golova, u Berlinu je bilo 3:3, dok je Šahtjor igrao 0:0 sa Ljvovom. U Sinshajmu će gledaoci ponovo uživati u golovima.Registruj se na 1XBet\nJuventus – Valensija – 1 @ 1.45 u Meridianbet\n“Stara dama” kontroliše situaciju u grupi, mada je doživela veliki šok u finišu utakmice sa Junajtedom, kada je pobedu pretvorila u poraz. Za osvajanje prvog mesta, što je Juventusu svakako cilj, neophodno je da pobede u preostale dve utakmice, sa Valensijom u Torinu i Jang Bojsom u Bernu. Realno, u duelu sa “slepim miševima” rešavaju to pitanje. Valensija je poravila formu nakon očajnog starta sezone, vezali su tri pobede, dve u La Ligi i jednu u Ligi šampiona, a ako žele da sačuvaju šansu da se plasiraju u eliminacionu fazu elitnog takmičenja, potrebna im je pobeda u Torinu, ili, što je još neverovatnije, neuspeh Junajteda u duelu sa Švajcarcima na Old Trafordu. Juventus sigurno ne interesuju kalkulacije španskog tima i verujemo da će i drugi put slaviti protiv “slepih miševa”.Registruj se na Meridianbet\nLion – Mančester Siti – 3+ @ 1.38 u 1oBet\nUbeđeni smo u veliku želju Gvardiole i njegovih momaka za osvetom “lavovima” za poraz na Etihadu u prvom kolu Lige šampiona. “Građani” su u neverovatnoj formi, imaju osam vezanih pobeda u svim takmičenjima, na kojima su postigli ukupno 30 golova. Strah u kosti uvlači se svakoj ekipi kada treba da se sudari a mašinom za golove iz Mančestera, pa verujemo da nije svejedno ni momcima sa Žerlana. Lion ima dobre izglede da zauzme bar drugo mesto, moguće je da im i bod protiv Sitija bude dovoljan, sve zavisi od rezultata u Sinshajmu, ali u svakom slučaju mogu pobedom u Ukrajini da sami odluče o svojoj sudbini. “Lavovi” su vezali dve pobede u Ligi 1, a bez poraza su na poslednjih sedam mečeva u svim takmičenjima. Nagledaćemo se golova u Lionu.Registruj se na 10Bet\nMančester Junajted – Jang Bojs – GG @ 2.00 u Meridinabet\nKada upoređujemo imena rivala dileme ne bi rebalo da bude. Junajted je ogroman favorit, a to je dokazao i u prvom meču u Bernu kada je slavio sa 3:0. Međutim, smatramo da se tada radilo o impresioniranosti švajcarskog tima svojim prvim mečom u Ligi šampiona, a još protiv velikana iz Mančestera. Jang Bojs je porazom u Valensiji izgubio, najverovatnije, sve šanse i za osvajanje trećeg mesta, ali mislimo da će baš ta rasterećenost šampiona Švajcarske uticati na to da pruže jednu odličnu partiju na Old Trafordu. Motiva će, i pored svega, biti na pretek, pa ćemo rizikovati sa predlogom igre gol-gol. Junajted nije u dobroj formi, posle pobede u Torinu izgubili su gradski derbi od Sitija, a zatim su igrali bez golova sa Kristal Palasom. Navijači su ljuti i novi neuspeh mogao bi da “zbaci” sa klupe i Žozea Murinja. Junajtedu je potrebna pobeda da bi izbegao mogućnost da na Mestalji odlučuje o plasmanu u dalje takmičenje. Jesu domaći favoriti, ali mislimo da odlični napad gostiju može da zatrese mrežu De Hee.Registruj se na Meridianbet\nRoma – Real Madrid – 3+ @ 1.56 u 1xbet\nNerešeno donosi plasman u eliminacionu fazu obema ekipama, ali sumnjamo da će igrati na bod. I jedni i drugi želeće da osvoje prvo mesto u grupi da bi u osmini finala izbegli Siti, Barselonu, Bajern…Mada, žreb nekad ume da se poigra sa timovima i “nagradi” ih nekim velikim imenom i pored toga što su u prvom šeširu, kao prošle sezone Bešiktaš koji je izvukao Bavarce iz drugog šešira. Real je doživeo toliko teških udaraca od početka sezone, da se ne zna koji je bio bolniji. Smatralo se da je to “petica” sa Nou Kampa, sve do subote, kada im je “trojku” dodelio Eibar. I pored sijaset kikseva, Madriđani se nisu oprostili od titule u La Ligi, a ne verujemo ni da će olako prepustiti evropski tron, iako ovaj tim sa i bez Ronalda, nikako nije isti. Roma je bila polufinalista prošle sezone, međutim, kako se sada čini, daleko su od ponavljanja takvog podviga. Izgubili su u Udinama u subotu, miljama su daleko su od Skudeta, pa im je prvi cilj da ponovo izbore Ligu šampiona za sledeću sezonu i da što dalje doguraju ove. Biće ovo efikasan meč, a sva tri znaka su moguća.Registruj se na 1XBet\n22 Oktobra, 2018 Peca Najava 0\n3 Oktobra, 2018 Peca Najava 0\n23 Oktobra, 2018 Peca Najava 0


Bivša direktorica Doma zdravlja Bihać nezakonito zaposlila 35 osoba - mojusk.ba\n12 Aprila, 2019 12 Aprila, 2019 Moj USK\nPrema Informaciji Kantonalne uprave za inspekcijske poslove o nadzoru iz oblasti rada i radnih odnosa u Domu zdravlja Bihać bivša direktorica je zaposlila pomenuti broj osoba suprotno Zakonu o radu, odlukama Upravnog odbora ove ustanove i pravilnicima o organizaciji i sistematizaciji. Kontrola zapošljavanja obuhvatila je cijelu 2018. godinu i januar 2019. do hapšenja.\n“Direktorica ustanove je u navedenom periodu primila sedam osoba na radna mjesta koja su bila upražnjena, 13 osoba koje su bile prekobrojne u odnosu na važeći Pravilnik o unutrašnoj organizaciji i sistematizaciji radnih mjesta, sedam osoba koje su bile prekobrojne u odnosu na ranija dva pravilnika iz 2017. i 2018. godine i 8 osoba koje nisu ispunjavale posebne uslove za radna mjesta”, navodi se u ovoj informaciji.\nZanimljivo je da je bivša direktorica primila devet osoba u radni odnos u periodu od imenovanja nove Vlade USK na čelu s premijerom Mustafom Ružnićem koji je 19. oktobra i 7. decembra prošle godine zaključcima Vlade zabranio nova zapošljavanja u ustanovama i institucijama koje se finansiraju iz budžeta USK.\nPrema aktu Ministarstva zdravstva i socijalne politike USK, dr. Anela Kasumović Softić je kao direktorica Doma zdravlja Bihać u periodu od 1. oktobra 2018. do 25. januara 2019. godine u radni odnos na odeđeno vrijeme primila medicinskog tehničara i medicinsku sestru, a na neodređeno četiri doktora medicine, dvije medicinske i jednu višu medicinsku sestru.\nFinansijskim planom Doma zdravlja za 2018. i 2019. nisu bila planirana nova upošljavanja, a pomenute osobe su primljene bez javnog konkursa.\nKao što je poznato, Općinski sud u Bihaću je Aneli Kasumović Softić odredio jednomjesečni pritvor, a Tužilaštvo je tereti da je tokom prošle i početkom ove godine omogućila nezakonito zapošljavanje više od 30 osoba u bihaćkom Domu zdravlja te, uz pomoć dvoje posrednika, zahtijevala i primala novčani dar u vrijednosti od 6.000 do 8.000 KM.\nNavijači Čelsija u sramotnom videu rasistički vrijeđali Salaha: On je terorist i bombaš\nTRIDESETOSMOGODIŠNJOJ ELVISI ISLAMOVIĆ IZ BIHAĆKOG NASELJA IZAČIĆ HITNO TREBA POMOĆ SVIH DOBRIH LJUDI


Juhor – Kruševac PRESS\nKošarkaši Napredak Juniora su zabeležili drugu pobedu u takmičenju Prve regionalne lige Zapad - Grupa A. Kruševljani su sa 71:68 savladali Zekas 75 u Rači. Na startu prvenstva košarkašice Bagdale su poražene u Kruševcu od Zicera iz Bora sa…\nJ. Marković\t 19.10.2015. 0\nKruševački sportisti su proteklog vikenda ređali pobede, a odličan utisak pokvarile su samo rukometašice. Fudbaleri Napretka su u 10. kolu Prve lige Srbije, golom NDajea u 41. minutu, savladali Kolubaru sa 1:0 i sada zauzimaju drugo mesto…\nJ. Marković\t 12.10.2015. 0\nNeuspešan vikend za kruševačke ekipe jer su poraze pretrpeli košarkaši, fudbaleri i fudbalerke. Fudbaleri su u derbiju Prve lige Srbije sa 4:3 izgubili od Bačke. Fudbalerke su na svom terenu sa 5:0 poražene od prvaka države, subotičkog…


Mogherini: Vrata Evropske unije otvorena su za BiH | BrzeVijesti.ba\nDatum objave: 18. 02. 2017 - 18:40\nPredsjedavajući Vijeća ministra Bosne i Hercegovine Denis Zvizdić sastao se danas u Minhenu s visokom predstavnicom Evropske unije za vanjsku i sigurnosnu politiku Federicom Mogherini i upoznao je o aktuelnoj političkoj i ekonomskoj situaciji u BiH.\nPredsjedavajući Zvizdić je, tokom razgovora, rekao da Vijeće ministara BiH intenzivno radi na provođenju ciljeva i zadataka iz Reformske agende, kao i da se proces popunjavanja Upitnika Evropske komisije, koji je BiH dobila početkom decembra prošle godine, realizira predviđenom dinamikom.\nVisoka predstavnica Mogherini je istaknula podršku nastavku reformi u BiH i rekla da su vrata Evropske unije otvorena za BiH.\nPohvalila je vidljiv napredak u EU integracijama i ekonomskom razvoju. Rekla je da naredni period treba biti u znaku ispunjenja zadataka iz Reformske agende i finaliziranja odgovora iz Upitnika Evropske komisije, što je preduslov za daljnji razvoj i prosperitet BiH.\nMogherini je pohvalila i vidljivo unapređenje regionalne saradnje i aktivnosti koje je Vijeće ministara BiH poduzelo u posljednje vrijeme u tom segmentu.\nPredsjedavajući Zvizdić je naglasio da je BiH opredijeljena za EU integracije i da je članstvo u Evropskoj uniji osnovni prioritet i strateški cilj.\nRekao je da se nada da će BiH do kraja ove godine dobiti status kandidata EU. Predsjedavajući Zvizdić je istaknuo i iskorak BiH na NATO putu i rekao da bi aktiviranje MAP-a za BiH bila ključna poruka za stabilnost i sigurnost regije zapadnog Balkana.\nOčekuje se da će visoka predstavnica Evropske unije, Federica Mogherini početkom marta posjetiti BiH i to će biti prilika da se upozna s ostvarenim dosadašnjim progresom, te planiranim aktivnostima na putu evropskih integracija, saopćeno je iz Vijeća ministara BiH.


Turska vojska ide u Siriju, bez podrške američkih trupa - Sputnjik Srbija\n06:02 08 Avgust 2020\n07:09 07.10.2019 (osveženo 10:57 07.10.2019) Preuzmite kraći link\nU Vašingtonu su potvrdili da će planirana turska operacija početi „uskoro“.\n„Američke snage koje su pobedile lokalni kalifat DAEŠ više se neće nalaziti u neposrednoj blizini“, navodi se u saopštenju.\nBela kuća je potvrdila da će Turska sada snositi odgovornost za sve militante DAEŠ-a koji su zarobljeni poslednje dve godine nakon uništenja terorističkih grupa.\nTrampova administracija je podsetila i da je ranije tražila od Francuske, Nemačke i drugih evropskih država da uzmu zarobljene militante iz svojih država.\n„Sjedinjene Države ih neće držati godinama zbog ogromnu cenu po američke poreske obveznike“, naglasila je Bela kuća.


Stiže prva tranša pomoći EU za BiH - 125 miliona eura - Biznis Info\nBy BiznisInfo on\t 17/01/2021 Ekonomija\nOtklonjene su prepreke za prvu tranšu za ublažavanje posljedica uzrokovanih kovid pandemijom, nakon što je potpis na Memorandum o razumijevanju i Sporazum o zajmu za makro-finansijsku pomoć Bosni i Hercegovini od 250 miliona eura stavio i evropski komesar za ekonomiju Paolo Đentiloni.\nPrva tranša od 125 miliona eura pomoći Evropske unije je izvjesna za razliku od pregovora sa MMF-om koji nisu rezultirali pozitivnim ishodom. U Ministarstvu finansija i trezora BiH kažu da se zajam Evropske unije ne veže sa budućim aranžmanom MMF-a.\nPrvi put Bosna i Hercegovina nije uspjela dogovoriti aranžman sa MMF-om. Rok za završetak pregovora o novom kreditu od 1,5 milijardi maraka je istekao.\nZa predsjedavajućeg Vijeća ministara BiH Zorana Tegeltiju kamen spoticanja u pregovorima sa MMF-om su neka politička pitanja i očekuje nastavak pregovora za dva do tri mjeseca.\nPrema mišljenju ekonomske analitičarke Svetlane Cenić, zastoj će nastati kada dođe do ispunjavanja uslova i vrlo je upitno hoće li Bosna i Hercegovina dobiti drugu tranšu.\nŠto se tiče pregovora sa MMF-om u zahtjevu za uspostavljanje registra fizičkih lica pri Centralnoj banci ne vidi prenos nadležnosti, tim prije što postoji jedinstveni registar preduzeća.\nIz kabineta premijera Republike Srpske, iako su obećali, nisu odgovorili na pitanja BHRT-a vezano za zastoj u pregovorima sa MMF-om i uslovima Evropske unije.\nU Ministarstvu finansija Republike Srpske samo su kratko prokomentarisali da nema prenosa nadležnosti i da je većina uslova obuhvaćena programom ekonomskih reformi, koji je usvojila Narodna skupština Republike Srpske, navodi BHRT.


RTCG - Radio Televizija Crne Gore - Nacionalni javni servis :: Društvo :: UCG neće biti partijski zarobljen\nBojan Terzić [ TVCG ]\n27. 01. 2021. 19:59 >> 20:10 2\nUCG neće biti partijski zarobljen\nJedan od prvih poteza novoizabrane predsjednice Upravnog odbora Univerziteta Crne Gore Rajke Glušice biće, kako je najavila, provjera poslovanja u prethodnom periodu.\nGlušica ističe i da Univerzitet neće biti partijski zarobljen.\n“To je prvo protiv čega ćemo se boriti, dakle Univerzitet mora da postane autonomna institucija i da sloboda mišljenja, govora, odlučivanja na univerzitetu mora da postoji”, navela je Glušica.\nOsim Glušice, koja je prilikom glasanja bila uzdržana, svi drugi članovi podržali su predlog da bude predsjednica.\n“Za” je bio i njen prethodnik Duško Bjelica koji je u ranije podnijetoj ostavci naveo da to čini jer se, kako je kazao, u posljednje vrijeme narušava prijeko potrebna saradnja bitnih činilaca u sistemu visokog obrazovanja.\nPoručio je i da ostavku podnosi u trenutku kada je, kako kaže, Univerzitet najbolje pozicioniran od osnivanja.Iako se spekulisalo da bi se na današnjoj sjednici moglo inicirati razrješenje Rektora Danila Nikolića, to se ipak nije desilo.\n“Danas nismo imali tu stavku na dnevnom redu da li ćemo imati na nekoj sljedećoj, vidjećemo, zavisi od materijala koji nam stižu, ali ne isključujemo ni jednu tačku koja može da popravi rad Univerziteta i rad na Univerzitetu”, navela je Glušica.\nIz Studentskog parlamenta kazali su da su podržali inicijativu za smjenu rukovodstva Univerziteta, zbog brojnih neispunjenih zahtjeva iz proteklog perioda. Za zauzimanje ovakvog stava vodili su se, kako su saopštili, isključivo željom da unaprijede kvalitet studiranja i doprinesu podizanju ugleda Univerziteta Crne Gore.\nRajka Glušica izabrana je danas za predsjednicu Upravnog odbora Univerziteta Crne Gore. Prethodno je na tu funkciju ostavku podnio Duško Bjelica. Iako se ranije spekulisalo da bi se na sjednici moglo inicirati razrješenje rektora Univerziteta Danila Nikolića, to nije učinjeno.\nUCG Rajka Glušica


Adaptacija OJ DZ Novi Grad - početak radova\nInformacije o Ustanovi Arhiva novosti iz Ustanove Adaptacija OJ DZ Novi Grad - početak radova Web Sajt\nAdaptacija centralnog objekta OJ DZ Novi Grad - početak radova\nPočetak radova na adaptaciji, djelomičnoj sanaciji i dogradnji objekta Doma zdravlja Novi Grad svečano je obilježen u ponedjeljak, 20. januara 2014. godine u 11.00 sati u prisustvu brojnih zvanica. Ovim činom ozvaničena je prva faza adaptacije u okviru koje će se vršiti grubi građevinski radovi, te postavljanje vanjske stolarije.\nPočetku radova prethodilo je potpisivanje Ugovora o adaptaciji, djelomičnoj sanaciji i dogradnji Doma zdravlja Novi Grad između generalne direktorice JU Dom zdravlja KS prim.dr Dženane Tanović i Jasminke Pindžo u ime predstavnika izvođača radova, firmi Eko teh d.o.o i Trgošped d.o.o Kakanj.\nFinansijska sredstva za ovaj projekat obezbijeđena su zahvaljujući zajedničkom angažmanu načelnika mr. Semira Efendića i vijećnika Općine Novi Grad, aktuelne vlasti, ministra zdravstva Kantona Sarajevo prim.dr Eldana Lokmića, te Zavoda zdravstvenog osiguranja KS i Upravnog odbora ove institucije.


FoNet portal :: Pretraga / tagId=28804 / position=1\nTag: rts, Pogodaka: 60\nPevačica narodne muzike Merima Njegomir preminula je posle kraće bolesti, u 69. godini, javila je danas Radio-televizija Srbije (RTS).\nNekoliko stotina građana prisustvovalo je ispred Radio-televizije Srbije (RTS) premijernom emitovanju reklame protiv Kompanije "Rio Tinto", za koju je rečeno da Javni servis ne želi da je prikaže na svom programu, a zatim su se uputili prema Vladi.\nKoncert u čast SANU\nSimfonijski orkestar RTS-a, kojem je dirigovao Dejan Savić, održao je koncert u Kolarčevoj zadužbini povodom 180 godina od osnivanja Srpske akademije nauka i umetnosti (SANU).\nMedijska scena je po svim parametrima nikada gora, posebno po pitanju medijskih sloboda, izjavila je FoNetu novinarka RTS Tatjana Manojlović.\nSvetsko prvenstvo na RTS\nRadio-televizija Srbije ekskluzivno će prenositi Svetsko prvenstvo u Kataru naredne godine, objavio je danas RTS.\nZaustaviti propadanje RTV\nU Novom Sadu je danas održan protestni skup "Zaustvimo propadanje Radio-televizije Vojvodine", sa kojeg je poručeno da taj javni servis ne treba da bude sveden na redakcije manjinskih jezika koje će reemitovati vesti Radio-televizije Srbije.\nBokseri nisu tražili azil\nMinistarstvo unutrašnjih poslova Srbije nije dobio nikakvu prijavu o nestanku niti zahtev za azil od boksera demokratske Republike Kongo, objavila je večeras Radio-televizija Srbije (RTS), pozivajući se na nezvanična saznanja.\nInicijativa "Vakciniši se"\nAktivisti i aktivistkinje okupljeni oko inicijative “Vakciniši se!”, svesni stanja i posledica pandemije COVID-19, koje se svakodnevno mere desetinama preminulih, predložili su danas da sve televizije sa nacionalnim pokrivanjem na vidnom mestu ispišu poruku “vakciniši se” ili je dodaju već postojećim porukama, na primer “budite odgovorni” na RTS-u.


Slovenačkoj firmi zabranjen prijem radnika iz BiH - mojKontakt portal\nSlovenačkoj firmi zabranjen prijem radnika iz BiH\nAgencija za rad i zapošljavanje BiH zabranila je slovenačkoj firmi “Univerzalna logistika” da zapošljava radnike iz BiH u naredne dvije godine putem Sporazuma između Savjeta ministara BiH i Vlade Slovenije o zapošljavanju, jer je kršila prava vozača koji su radili za nju.\nAgencija je juče saopštila da je ova odluka donesena nakon što je potvrđeno da su pojedine slovenačke firme kršile prava radnika iz BiH.\n– U saradnji sa relevantnim slovenačkim institucijama trenutno radimo na informaciji koja će obuhvatiti sve firme koje krše prava radnika iz naše zemlje. Informaciju ćemo dostaviti Komisiji za praćenje sprovođenja Sporazuma o zapošljavanju, a tim firmama će biti onemogućeno da zapošljavaju nove radnike – saopštili su iz agencije i dodali da će i slovenački Inspektorat za rad kontrolisati uslove u kojima rade građani iz BiH.\nIzvršni sekretar Nezavisnog sindikata radnika Slovenije Boris Perš, koji zastupa interese stranih radnika, tvrdi da su radnici iz BiH u Sloveniji prepušteni sami sebi, te da ih poslodavci svakodnevno iskorišćavaju.\n– Poslodavci ih “perušaju” sto na sat, a “Univerzalna logistika” prednjači u tome. Vozači koji su radili za tu firmu morali su potpisivati razne blanko papire, koje je preduzeće predstavljalo na način da je radnicima davalo kredite na osnovu čega su vozačima kasnije odbijali od plate i do 1.000 evra mjesečno. Sindikat trenutno vodi postupak za oko 30 bivših radnika te firme koji su bili izloženi raznim malverzacijama – rekao je Perš i dodao da je stvarni broj prevarenih radnika daleko veći, ali da su mnogi vozači digli ruke i otišli da rade u Njemačku i Austriju.\nPrema njegovim riječima, najveći problem radnika iz BiH je što se ne učlanjuju u sindikat kad dođu da rade u Sloveniju.\n– Ljudi misle da im se u Sloveniji ne može desiti ništa loše, ali ovdje kao i svuda u svijetu ima poslodavaca koji rade pošteno, ali i prevaranata. Strani radnici ne znaju jezik, pa su izloženi prevarama, a kada dođu kod nas obično je već kasno – rekao je Perš i dodao da bi Agencija za rad i zapošljavanje BiH morala objasniti radnicima da kada odu u Sloveniju prvo posjete sindikat, koji će ih upoznati o njihovim pravima i obavezama.\nBroj radnika iz BiH koji odlaze na rad u Sloveniju rapidno je povećan od kada su dvije zemlje potpisale Sporazum o zapošljavanju. Samo u prvih deset mjeseci ove godine više od 13.000 radnika iz BiH dobilo je radne dozvole u ovoj zemlji.\nU Agenciji za rad i zapošljavanje BiH kažu da svi radnici koji dođu kod njih dobiju potrebne informacije o pravima i uslovima rada u Sloveniji, te da se savjeti na koje treba obratiti pažnju nalaze i na njihovoj internet stranici.\n– Zahvaljujući saradnji sa sindikatima iz Slovenije dobijamo informacije u kojim se djelatnostima najčešće ugrožavaju prava radnika – navedeno iz agencije.\nPrevious Previous post: Izabrani novi-stari potpredsjednici NS RS\nNext Next post: Zatvara se migrantski kamp u Velikoj Kladuši\n21. 05. 2019., 02:33


Američki Stejt department izdvaja pola miliona dolara za borbu protiv korupcije u Srbiji | WebTribune\nHome U FOKUSU Američki Stejt department izdvaja pola miliona dolara za borbu protiv korupcije u Srbiji\nKako se navodi u dokumentu, inicijativa je usmerena na pomoć u izgradnji civilnog društva koje u potpunosti „sarađuje sa vladom Srbije politički i kroz pravosudni sistem“ sa naglaskom na borbi protiv korupcije.\n„Projekat ‘Građani protiv korupcije’ ima za cilj jačanje veza između institucija sektora pravde i vladavine prava sa stanovništvom kojem služe, pružanjem podrške lokalnim obrazovnim ustanovama i organizacijama civilnog društva“, precizira se u tekstu.\nBudući učesnici inicijative vršiće zadatke usmerene na jačanje vladavine prava i ljudskih prava u Srbiji, pomaganje povećavanju odgovornosti i transparentnosti državnih vlasti, uključivanje mladih u ove procese i obezbeđivanje slobode medija i informacija.\nZa grant mogu da se prijave srpske nevladine organizacije i obrazovne ustanove sposobne da ispune postavljene zadatke.\nKako se navodi u dokumentu, sve ukupno će na realizaciju projekta biti dodeljeno pet grantova, čija veličina može varirati od 50 hiljada do 100 hiljada dolara.\nLetos su objavljeni planovi Stejt departmenta da dodeli grant neprofitnim organizacijama koje će pomoći „jačanju veza“ između građana Srbije i Sjedinjenih Američkih Država, a takođe će olakšati ulazak Sebije u Evropsku uniju.


ČEKA SE VARNICA: Koliko će vremena proći dok se ruski i američki avioni ne sukobe iznad Sirije | WebTribune\nHome SPEKTAR ČEKA SE VARNICA: Koliko će vremena proći dok se ruski i američki avioni ne sukobe iznad Sirije\nČEKA SE VARNICA: Koliko će vremena proći dok se ruski i američki avioni ne sukobe iznad Sirije\nPosted date: јул 04, 2016 In: SPEKTAR\nVerovatnoća da iznad Sirije dođe do sukoba između američkog i ruskog aviona postaje sve veća i veća pogotovo ako uzmemo u obzir nedavna dešavanja poput ruskog bombardovanja pobunjenika početkom meseca.\nPentagon je bio zapanjen ovim napadom koji se dogodio na granici između Sirije i Jordana gde ruske snage do sada nisu delovale. „U oblasti nije bilo snaga SAD ali američki avionu su preko vanrednih komunikacionih kanala upozorili ruske oficire da zaustave napade“, rekli su američki zvaničnici.\n„Ruski Su-34 bombarderi su napustili oblast, a zatim se vratili i sproveli još jedan napad kada su američki F/A-18 avioni otišli da dopune gorivo. U drugom napadu je ubijeno nekoliko sirijskih pobunjenika koji su pokušavali da pruže medicinsku pomoć preživelima iz prvog napada“, naveli su zvaničnici.\nCNN je naveo da su američki piloti pokušali da stupe u kontakt sa ruskim kolegama preko dogovorene frekvencije, ali da nisu dobili odgovor. Rusko ministarstvo odbrane je negiralo da je do napada uopšte došlo.\nOvo nije prvi put da je došlo do vazdušnog sukoba iznad Sirije. U poslednjih 8 meseci je bilo puno okršaja između ruskih i američkih dronova i aviona, a najčešće se dešavalo da su se ruski avioni previše približili američkim i NATO avionima. Izraelski F-15 avioni i ruski Su-30 avioni su zamalo imali okršaj iznad Sirije u aprilu. Konačno, jednom prilikom je došlo i do smrtonosnog okršaja kada su turski F-16 avioni oborili ruski Su-24 avion koji je navodno upao u turski vazdušni prostor.\nU teoriji ne bi trebalo da bude problema pošto su SAD i Rusija uspostavili komunikacioni kanal za Siriju, a isto je sa Rusijom učinio i Izrael.\nTakođe, ne postoji neki ozbiljniji razlog za sukob. Sirijski pobunjenici nemaju vazdušne snage tako da ne postoji izgovor za okršaj između američkih i ruskih aviona. Obe strane imaju baze i specijalne snage u Siriji ali nijedna strana nema toliko kopnenih snaga da avioni mogu greškom da bombarduju snage onih drugih.\nUkoliko do borbe dođe, to će biti zato što će Bela kuća odlučiti da vredi započeti rat radi zaštite sirijskih pobunjenika od ruskih vazdušnih snaga ili zato što će Rusija iznenada odlučiti da želi da zaštiti snage Irana i Hezbolaha od izraelskih napada.\nMeđutim, nijedna ni druga mogućnost nisu verovatne. To dokazuje činjenica da su ruski avioni sačekali da američke snage napuste oblast pre nego što su pogodili pobunjenike. Moskva ne želi rat.\nSve upućuje na to da se u ovoj igri učesnici drže pravila, ali nikad ne možemo znati šta sudbina čuva u rukavu. Dovoljno je da dođe do neke manje greške na senzoru ili da neki nervozni pilot greškom pritisne neko dugme i rat će početi. Jedna od najneverovatnijih činjenica o Hladom ratu jeste da su se avioni američke i sovjetske vojske retko susretali. Prema podacima sa Vikipedije, između 1950. i 1970. godine je došlo do 18 sukoba između američkih i sovjetskih aviona. Naravno, tu nisu uračunati zastupnički ratovi poput Korejskog rata.\nPoslednji u nizu incidenata samo dokazuje koliko je apsurdan vazdušni rat iznad Sirije. Dve frakcije vode dve različite vazdušne kampanje u istoj državi. Jeste da obe frakcije žele da eliminišu ISIS ali postoji neslaganje oko toga koje pobunjeničke frakcije treba podržati i da li Asad treba da ostane predsednik Sirije ili ne. Činjenica je da ruska i američka frakcija imaju dugu istoriju sukoba i da ne veruju jedna drugoj, te nije nemoguće da zbog greške u komunikaciji dođe do smrtonosnog obračuna.\nSirija jednostavno nije dovoljno velika i za SAD i za Rusiju. Ukoliko ove dve države nastave sa vazdušnim ratom iznad Sirije desiće se jedna od sledeće tri stvari: 1) SAD ili Rusija će povući svoje avione i pustiti drugu stranu da nastavi sa bombardovanjem; 2) Rusija ili SAD će pustiti drugu stranu da preuzme kontrolu nad svim operacijama (što je jednako moguće kao da svinje polete); 3) Proliće se krv, pre ili kasnije.\nSRBI NISU ZNALI ZA OVAJ POLITIČKI TESTAMENT NEMANJIĆA: Evo šta su u AMANET ostavili Srbiji – VIDEO\nRanković izrežirano smenjen da bi Jugoslavija bila razbijena\nDOBILI SVE PA IM NIJE STALO – Stefanović: Priština ne želi ozbiljno da razgovara\nBasara: Možemo se moliti da nam ne dođe neko tri puta gori od Vučića


Na prodaju stara zgrada opštine | Palelive.com\nPočetna Regija Han Pijesak Na prodaju stara zgrada opštine\nHAN PIJESAK – Odbornici Skupštine opštine Han Pijesak donijeli su danas odluku o prodaji stare zgrade opštine na način da će biti prodati poslovni prostori putem javne licitacije, a kupci će biti dužni da rekonstruišu ovaj objekat.\nStara zgrada opštine Han Pijesak, površine 287 metara kvadratnih, koja je izgrađena pedesetih godina prošlog vijeka, nalazi se u centru grada.\nNa sjednici lokalnog parlamenta obrazloženo je da je ovom objektu neophodna rekonstrukcija, s obzirom da je zub vremena ostavio traga na njemu.\nLokalna uprava rješenje vidi u prodaji poslovnih prostora po tržišnoj vrijednosti koju će utvrditi ovlašteni procjenitelj.\nPrema odluci o prodaji stare zgrade opštine, kupci poslovnih prostora dužni su da u roku od godinu dana nakon zaključivanja kupoprodajnog ugovora izvrše sanaciju krova i fasade.\nNezavisni odbornik u Skupštini opštine Han Pijesak Mile Golijan smatra da odluka o prodaji stare zgrade opštine nije dobra i da bi bolje rješenje bilo da bude porušena i da na toj najatraktivnijoj lokaciji u gradu bude izgrađen novi objekat.\n“Rekonstrukcija će koštati mnogo više, a izgradnjom nove zgrade na tom mjestu dobilo bi se više mnogo funkcionalnijih prostorija”, tvrdi Golijan.\nOn kaže da sama parcela na kojoj se nalazi stara zgrada opštine vrijedi više od 80.000 KM, te da prodaja poslovnih prostora predstavlja “poklanjanje zemljišta na atraktivoj lokaciji budućem kupcu”.\nNačelnik opštine Vlado Ostojić negirao je ove tvrdnje, ističući da lokalna uprava želi na najbolji način da riješi pitanje sanacije starog objekta i omogućiti dosadašnjim zakupcima da obezbijede bolje uslove za rad.\nNa današnjoj sjednici Skupštine opštine Han Pijesak formirana je i komisija za prodaju stare zgrade opštine.\nPrethodni članakGradonačelnik primio vukovce\nNaredni članakPrijem za mlade geografe


Paketi u Hali sportova - Hit Radio Pozarevac\nNakon najave gradonačelnika Baneta Spasovića da će se tokom ove nedelje početi sa prikupljanjem artikala i pripremom paketa za penzionere i nezaposlene sa teritorije Grada Požarevca, prva roba je već stigla u „sabirni centar”.\nKao mesto gde će se roba skladištiti i paketi pripremati određena je Hala sportova JU “Sportski centar Požarevac“. Krajem prethodne nedelje izvršeno je kompletno dezinfikovanje čitavog objekta, a sada su u toku neophodne procedure koji će se maksimalno ubrzati kako bi paketi što pre došli u ruke onima kojima su namenjeni.\n- Odluku o dodeli paketa za penzionere sa primanjem do 30.000 dinara i nezaposlene sa evidencije NSZ smo već doneli na Štabu za vanredne situacije. Sada čekamo spiskove od PIO fonda za penzionere i čim stigne dokumentacija početkom nedelje, Gradsko Veće će doneti odluku o izdvajanju novčanih sredstava koja će premašiti 50 miliona dinara. – naveo je Spasović i zamolio sve za strpljenje jer je potrebno vremena da se urade spiskovi sa traženim parametrima, uzevši u obzir da je administracija PIO fonda ovih dana angažovana i pripremom isplata penzija.\n- Sigurno će nam trebati i nekih desetak dana dok ne stignu paketi sa hranom i sredstvima za dezinfekciju. Reč je o 25-30.000 paketa samo u prvom delu i zato smo odabrali prostor velike sale Hale sportova za njihovu pripremu. – naveo je gradonačelnik koji je i ovu priliku iskoristio da se zahvali kompaniji Bambi koja je donirala preko tonu i po svojih proizvoda za ovu akciju grada Požarevca.\nJedan deo te robe već je stigao na svoje odredište i čeka da zajedno sa ostalim artiklima i volonterima koji će ih pakovati, stigne u ruke onih kojima je najpotrebniji.\nIzmena obaveštenja o izvođenju gađanja iz pešadijskog naoružanja za avgust\nKako se nastavlja školska godina – šta očekuje đake\nSuzbijanja larvi komaraca 12. i 13. avgusta\nIzmena obaveštenja o izvođenju gađanja iz pešadijskog naoruž\nStartovale dame u kopačkama\nErgela Ljubičevo, jedna od najstarijih ergela u Srbiji (FOTO\nU kovid bolnicama dovoljno slobodnih mesta\nKursna lista - 12.08.2020


RTS :: Englez u Beogradu\nMuzika Englez u Beogradu\nčetvrtak, 09. jun 2011, 08:34 -> 11:16\nPopularni britanski muzičar Sting održao je koncert u Beogradskoj areni na kome je publiku oduševio izvođenjem simfonijskih obrada starih hitova. Ponet sjajnom reakcijom prisutnih, dva puta se vraćao na bis i otpevao najpoznatije pesme "Desert Rose", "Fragile", "Message in a Bottle".\nPred oko 10.000 posetilaca u Beogradskoj areni nastupio je Sting, jedan od najpopularnijih muzičara današnjice. Bio je ovo njegov četvrti koncert u Srbiji, ali prvi na kojem je nastupio u pratnji našeg simfonijskog orkestra „Kamerata Serbika".\nStingova turneja „Simfonisiti" traje već oko godinu dana i izaziva oduševljenje širom sveta. Predanost muzici i uživanje u kontaktu sa publikom koji krase Stinga čine da njegovi koncerti budu pravo utočište radosti i raspevanosti.\nPevalo se na ovom koncertu već od prve pesme horski i glasno. Sa takvom publikom i sam Sting se prepustio svim čarima dobrog koncerta.\nSvečana atmosfera, uzdržani stav slavnog muzičara, jasna interpretacija i mnoštvo balada obeležili su dvoipočasovni koncert.\nPored naše renomirane „Kamerate Serbike", sa Stingom su svirali i članovi njegovog benda, a među njima, za klavijaturama, ovoga puta našao se i muzički urednik u RTS-u Dragan Ilić.\n„Klavijature su zaštitni znak njegove muzike, time je moj zadatak odgovorniji i ukazana mi je veća čast", izjavio je Ilić.\nKoncert je završio čuvenom Every Breath You Take i tada su svi posetioci ustali sa svojih mesta i zajedno sa njim pevali, prateći ga tapšanjem.\nDirnut reakcijom okupljenih Sting se dva puta vraćao na bis i otpevao najpoznatije pesme Desert Rose, Fragile, Message in a Bottle.\nTokom četiri koncerta u Srbiji Sting nas je vodio kroz različite muzičke doživljaje, od renesansnih pesama koje je pevao uz pratnju laute, sve do ovog simfonijskog ugođaja, koji je, mora se priznati, izvukao ono najlepše iz njegovih hitova.\n(subota, 11. jun 2011, 14:08)\n(četvrtak, 09. jun 2011, 18:35)\nKako ono beše ide šala\nČuveni Stink... :)\n(četvrtak, 09. jun 2011, 11:05)\npera zdera [neregistrovani]\nfenomenalan koncert, samo kraci nego u drugim zemljama u evropi!!\n1 „Kaljinka“, „Crne oči“, „Kaćuša“ sutra uveče ispred Hrama Svetog Save\n2 Muzički vremeplov „Nevernih beba“ na Belefu i Gitarijadi\n3 „Sa ekipom na 'Dubiozu'“ – četiri karte po ceni tri\n4 Posle 20 godina – u prodaji novi album Slavka Banjca!\n5 Koncert Luka Bleka u „Elektropioniru“ 29. juna


Peticiju za oslobađanje Aleksandra Obradovića iz kućnog pritvora potpisalo je oko 15.000 građana koji veruju da je zaista uzbunjivač, heroj Srbije, koji ništa nije slagao ni ukrao, već je samo želeo da nepravilnosti u poslovanju „Krušika“ izađu na videlo, rekao je agenciji Beta Srđan Milivojević jedan od inicijatora akcije.\n„Prikupljanje potpisa svakako nije simbolično. Zakon ne definiše koliko potpisa treba da bude prikupljeno kada je reč o našem zahtevu za oslobađanje Aleksandra Obradovića, ali ako 50.000 ljudi potpiše ovu peticiju, pa valjda vlast treba da stavi prst na čelo i razmisli u kom pravcu ide i gde vodi ovu zemlju“, rekao je Milivojević.\nOn je kazao da se akcija širi čitavom Srbijom zbog ogromnog interesovanja građana, kao i da postoji peticija i u elektronskom obliku na sajtu „epeticija“.\n„Došli smo danas u Kragujevac pre svega zbog želje građana Kragujevca da potpišu ovu peticiju i interesovanje građana je ogromno“, rekao je Milivojević.\nNaveo je da ljudi veruju da je Aleksandar Obradović danas zaista uzbunjivač, heroj Srbije, on ništa nije slagao, ništa nije ukrao i ništa nije izneo iz fabrike protivzakonito, već je želeo da nepravilnosti iz „Krušika“ izađu u javnost.\n„Ono što je interesantno, niko nije doneo odluku da istraži navode Aleksandra Obradovića već da istraži njega. Ja sam duboko uveren da je u zatvoru pogrešan Aleksandar“, rekao je Milivojević koji je prisustvovao akciji potpisivanja peticije u kragujevačkoj pešačkoj zoni u centru grada.\nOn je rekao da je duboko uveren da medijski spinovi imaju za cilj da građane zbune i da Obradovića predstave kao špijuna.\n„Ali, dokumenta koja svakoga dana izlaze demaskiraju karakter ove vlasti koja očigledno više ne zna da li laže i šta laže“, rekao je Milivojević.\nOn je dodao da demaskiranju najviše doprinose jezik činjenica i argumenata koji je neumoljiv kada je reč o sadašnjem režimu.\n„Svaki pokušaj da se u ovu priču upetlja majka Aleksandra Obradovića i da se ona prikaže kao neko ko je izvezao oružje ili municiju u Ukrajinu se razbila kao balon od sapunice. Pazite, mi imamo situaciju da vlast pokušava da optuži ljude koji su otkrili ovu aferu, da su oni učesnici u aferi“, kazao je Milivojević.\nOn je rekao da se traži da se istraži uloga Nebojše Stefanovića i njegovog oca u celom tom poslu, da se pažnja ne skreće na „ruske špijune“, kao i na neke spektakularne policijske akcije kojih nema i čijeg učinka nema.\n„Mi zahtevamo da se ova priča istera do kraja“, rekao je Milivojević.\nOn je zaključio da je režim uzdrman sa obaranjem doktorata Siniše Malog, a ovo je priča na kojoj će se, kaže, slomiti ovaj režim.\nObradović: Vrh vlasti isisava državni novac kroz trgovinu oružjem\nAleksandar Obradović Hapšenje uzbunjivača Uzbunjivači\n← Radomirović: Zakon o zaštiti uzbunjivača je efikasan\nSnježana Milivojević: Čuvarka prećutanog i neželjenog sećanja →


Važan gost za sudbinu Kosova: Kakva ideja stiže iz Bele kuće u Beograd - Sputnjik Srbija\n17:51 28 Februar 2021\nVažan gost za sudbinu Kosova: Kakva ideja stiže iz Bele kuće u Beograd\n18:57 02.07.2020 (osveženo 19:07 02.07.2020) Preuzmite kraći link\nIdeja o obnovi ekonomske saradnje jedina je realna ideja sa kojom bi Ričard Grenel, specijalni izaslanik američkog predsednika Donalda Trampa za dijalog između Beograda i Prištine mogao da dođe u Beograd.\nTako analitičar Saša Adamović komentariše nezvanične spekulacije i najave o Grenelovoj eventualnoj skorašnjoj poseti Beogradu.\nDolazak važnog gosta implicitno je najavio srpski predsednik Aleksandar Vučić rekavši da „očekuje važnu posetu Beogradu koja se tiče Kosova i Metohije“.\nPredsednik, međutim, nije želeo da otkriva o kom se zvaničniku radi, a srpski mediji spekulišu da je reč baš o Grenelu kome je propao plan da 27. juna ugosti u Beloj kući Vučića i Hašima Tačija, zbog obelodanjenog predloga optužnice protiv takozvanog predsednika Kosova.\nŠta bi Grenel u ime Bele kuće mogao da predloži Beogradu\nPrema Adamovićevim rečima, uslova da Grenel u ovom trenutku dođe sa nekim novim idejama nema.\n„Dijalog između Beograda i Prištine odavno je zamrznut i u ovom trenutku postoji problem što se ne vidi neki drugi način kako bi se mogao nastaviti, a da pruži barem neke, najosnovnije rezultate, osim obnove ekonomske saradnje. Opcija koju promovišu Grenelovi oponenti, da se Srbija privoli ili natera da prizna nezavisnost Kosova, ne daje nikakve rezultate“, objašnjava Adamović.\nOn napominje da nastavak dijaloga u starom maniru, uz insistiranje na „pravno obavezujućem sporazumu“, nakon čega bi usledilo obostrano priznavanje, nije realno, jer nije u skladu sa srpskim nacionalnim interesima. Zbog toga ponavlja da je dijalog o ekonomskim pitanjima jedino moguć kao sredstvo da se stvari pokrenu sa mrtve tačke.\n„Očekujem Grenelov dolazak u Beograd kao želju da ponovi prethodni diplomatski napor, da pripremi teren za nastavak dijaloga i verujem da mu neće biti teško da preleti okean kako bi realizovao svoje ideje“, ističe naš sagovornik.\nAko bude posetio Beograd, Grenel će u srpskoj prestonici naići na otvorena vrata, kaže Adamović, kao i na ljude spremne na kompromis koji su podržali njegove ideje o obnovi ekonomske i infrastrukturne saradnje.\nZa sada, Grenelova postignuća na obnovi dijaloga su pismo o namerama o obnovi avionskog saobraćaja između Beograda i Prištine, memorandum o obnavljanju voznih linija, kao i memorandum o nastavku gradnje autoputa Niš-Priština.\nGrenel na meti Brisela, Berlina i duboke države\nIako nakon razgovora specijalnog izaslanika Stejt departmenta za zapadni Balkan Metjua Palmera i evropskog specijalnog izaslanika za dijalog između Beograda i Prištine Miroslava Lajčaka izgleda kao da, nakon otkazivanja samita u Beloj kući, sa obe strane okeana postoji neka vrsta koordinacije, prema Adamovićevom mišljenju, to nije slučaj.\nPalmer je, prema rečima našeg sagovornika, predstavnik vašingtonske duboke države, a Lajčak ima isti pristup kosovskom pitanju kao i njegov sagovornik iz Vašingtona.\n„Mislim da su obojica u svojim stavovima ispoljili potpuno podudarnost jer imaju isti cilj. Jedino što može da se desi jeste da obojica učestvuju u sabotiranju i podrivanju Grenelovih diplomatskih akcija oko nastavka dijaloga“, kaže Adamović.\nOčito je da Brisel, Berlin i američka duboka država imaju zajedničku ideju da, kao što su to uradili nedavno u Vašingtonu, podriju Grenelove napore. U tome će sigurno imati podršku Prištine, jer ona veruje da na tim adresama ima stopostotnu podršku za svoje ambicije. Međutim, u slučaju Bele kuće, stvari po Prištinu nisu toliko povoljne, uveren je naš sagovornik.\npregovori Beograda i Prištine, pregovori, Ričard Grenel\n17:51 U Luci Beograd pronađen opasan otpad\n17:28 Hrvatski naučnici upozoravaju: Životinje nalik meduzama preplavile Jadran


Er Srbija je najbolje ocenjena kompanija u regionu\nPromo | četvrtak 11. oktobar 2018. 12:23h\nAir Serbia • Promo / Promo\n-Pomenuti rezultat potvrđuje da stalno napredujemo i unapređujemo uslugu koju pružamo putnicima. Bezbednost je uvek na prvom mestu, a najveća ocena to i potvrđuje. U narednom periodu nastavljamo da unapređujemo ponudu. Uvereni smo da ćemo, bez obzira na tešku tržišnu utakmicu, imati još bolji proizvod- izjavila je direktorka za Komercijalu Er Srbije Dragana Frantov Nikolić.\n- Er Srbija je važan pokretač ekonomije od trenutka kad je nastala. Aviokompanija ima modernu flotu Airbus i ATR aviona, i sada je operativno među najboljima", izjavio je Tomas.\npetar 13:04:33 - 11.10.2018.\nI nerealno skupa!!


Rusi ih rasturili: Potpuni raspad Islamske države, niko im više ne dolazi a većina beži gde stigne | WebTribune\nHome SPEKTAR Rusi ih rasturili: Potpuni raspad Islamske države, niko im više ne dolazi a većina beži gde stigne\nSve je veći broj izveštaja u kojima se navodi da je samo nedelju dana nakon početka ruskih vazdušnih napada nastala potpuna panika među pripadnicima ISIS-a.\nOko hiljadu ekstremista je napustilo svoje položaje u Siriji, zaputivši se ka Iraku, Turskoj i nekim evropskim državama. Uspešne operacije u saradnji sa redovnom sirijskom vojskom su prekinule lanac pobeda ISIS-a, ali i zaustavile dotok terorista iz inostranstva.\nPrema rečima arapske televizije Al-Mayadeen, članovi ISIS-a trenutno beže zajedno sa svojim porodicama u strahu od novih vazdušnih napada.\nKomandni centri su uništeni, a stručnjaci tvrde da je za par dana ruske kampanje napravljeno više štete Islamskoj državi nego za godinu dana takozvanog „rata protiv terorizma“ u Siriji koji su pokrenule SAD zajedno sa Velikom Britanijom, Francuskom, Nemačkom, Turskom, Katarom i Saudijskom Arabijom.\nUspešni kontranapad sirijske vojske uz podršku ruskih ratnih aviona je otežao već složene odnose između terorista ove islamske organizacije, uzrokujući pad morala među teroristima. Čak je došlo i do formiranja specijalne „vojne policije“ kojoj je sada poverena dužnost da proverava da li teroristi vrše svoju dužnost na određenoj lokaciji.\nMeđu prvima koji su pobegli su oni koji su se pridružili ISIS-u kako bi se brzo obogatili. Oni su konačno shvatili da se obećanja koja su dobili nikad neće ostvariti i nemaju nameru da postanu kolateralna šteta u ovom ratu.\nIslamska država je sada i u finansijskim problemima pošto su grupe primorane da se povlače iz oblasti bogatih naftom koje je do sada imala pod kontrolom, a nije tajna da su dosta zarađivali od nafte.\nSvi borci ISIS-a su dobijali po 350 dolara mesečno, pored velikodušnih bonusa za učestvovanje u različitim operacijama. Međutim, od početka zajedničke antiterorističke operacije u Siriji, lider Islamske države, Abu Bakr al Bagdadi, smanjio je mesečne isplate na 100 dolara.\nTo je prouzrokovalo negodovanje među džihadistima koji sada naveliko napuštaju svoje položaje iako su svesni da će biti ubijeni ako ih uhvate u bekstvu.\nNema sumnje da će finansijski problemi sa kojima se ISIS trenutno suočava uticati na broj terorista na Bliskom istoku i u severnoj Africi gde je grupa htela da proširi svoj uticaj.\nMeđutim, otkad su počele vazdušne racije, njihove finansije nisu dovoljno velike da se isplate svi borci ISIS-a, što izaziva veliko nezadovoljstvo među članovima grupe. Mnogi stranci pokušavaju da kontaktiraju porodicu ili vlasti države svog porekla kako bi im pomogli da se vrate kući.\nInostrani sponzori ISIS-a optužuju ovu organizaciju da napušta svoj „glavni cilj“ – svrgavanje sirijskog predsednika Bašara el-Asada. Umesto toga, ISIS se bori sa drugim pobunjeničkim grupama u cilju pronalaženja „špijuna“ i „izdajica“.\nZnatno su se pojačali interni etnički sukobi, naročito između Čečena i Iračana, Uzbekistanaca i Čečena, Tunišana i imigranata iz drugih država. Mnogi teroristi više vole da ih grupišu po nacionalnosti što se protivi osnovima ideologije ISIS-a.\nRastuća ogorčenost prema višim redovima grupe je pojačana nejednakošću, nepravdom i rasizmom, zajedno sa korupcijom i ponašanjem izvesnih lidera, što protivreči prvobitnoj ideji o jedinstvu i jednakosti. Takođe, brojna ubistva civila i mučenje na teritorijama koje je okupirala Islamska država odbijaju one koji su se pridružili redovima s ciljem „smanjenja patnje sirijskog naroda“.\nKontaktirajući svoju rodbinu, borci se otvoreno žale kako nemaju pristup zapadnoj hrani i opremi na koje su navikli, kao i da više nemaju pogodnosti koje su imali zbog toga što su islamisti (što podrazumeva visoke plate, lagodan život, žene robinje, itd).\nJavljaju se restrikcije struje, a nema ni dovoljno hrane i vode za piće, kao ni zdravstvene nege. Oni smatraju da će veći deo njih koji ne uspeju da napuste ISIS da umru u skorijoj budućnosti. Borci iz zapadnih država takođe polako odustaju od ove avanture.\nČini se da će pretnji po čovečanstvo koju je stvorio Zapad konačno da dođe kraj.\nValery Kulikov (NEO)


RTCG - Radio Televizija Crne Gore - Nacionalni javni servis :: Region :: Zaev najavio investicije od pet milijardi eura\nSTABILIZACIJA EKONOMIJE 29. 07. 2019. 20:31 >> 20:42 0\nPremijer Sjeverne Makedonije Zoran Zaev, najavio je novi investicioni ciklus u toj zemlji od pet milijardi evra.\n"Kreirali smo realnu, snažnu ekonomiju. Revizija Svjetske trgovinske organizacije predstavlja još jedan dokaz o tome da ekonomske politike vlade daju rezultate. Ova, 2019. godina će zaista biti godina ekonomije", naglasio je Zaev.\nKako je istakao, povećan je BDP za preko 40 odsto, rastu plate, smanjena je stopa nezaposlenosti, vraćeno je povjerenje kod investitora i povećana su ulaganja. Zaev je takođe napomenuo da je zemlja napravila skok za 25 mjesta, prema podacima Globalnog investicionog indeksa, dok, prema njegovim rečima, drastičan rast zabiljeležan je i u izvozu.\n"Posvećenim radom uspjeli smo da stabilizujemo ekonomske tokove i stanje. Kompanije rastu i razvijaju se, raste njihova konkurentnost, povećavaju se investicije, a napredak biljeleži i građevinarski sektor", objašnjava makedonski premijer.\nMinistar ekonomije Sjeverne Makedonije Krešnik Bekteši, rekao je da očekuje da do kraja godine njegova zemlja da bude dio Sporazuma o javnim nabavkama sa Svjetskom trgovinskom organizacijom.


IVANIĆEV ‘DABL DABL’: Vezista Crvene zvezde beleži izvanredne partije - 24vesti\nIVANIĆEV ‘DABL DABL’: Vezista Crvene zvezde beleži izvanredne partije\nFudbaler Crvene zvezde, Mirko Ivanić je prvi od svih izabranika Dejana Stankovića stigao do ‘dabl-dabl’ učinka postigavši 15 golova i zabeleživši 10 asistencija u svim takmičenjima u tekućoj sezoni.\nOfanzivni vezni fudbaler igra odličnu sezonu u crveno-belom dresu. U Superligi Srbije deli prvo mesto u ekipi sa Aleksandrom Kataijem sa 11 postignutih golova, a takođe je zabeležio i šest asistencija na 24 utakmice.\nPored blistavih trenutaka u nacionalnom prvenstvu, odlične partije je pružio i u Evropi. U kvalifikacijama za Ligu šampiona na tri utakmice postigao je isto toliko golova, a u kvalifikacijama i grupnoj fazi Lige Evrope na svoj konto upisao je tri asistencije. Kada je u pitanju Kup Srbije, Ivanić je jednom pogodio mrežu uz jedno proigravanje igrača.\nNajbliži da ostvare dvocifreni učinak kada su u pitanju golovi i asistencije u redovima crveno-belih su Aleksandar Katai i El Fardu Ben. Oba fudbalera su u svim takmičenjima postigla po 14 pogodaka, ali napadač sa Komora ima asistenciju više.\nSTATISTIKA MIRKA IVANIĆA:\nUTAKMICE: 37 ukupno (24 – Superliga, 7 – Liga Evrope, 3- Liga šampiona, 3 – Kup)\nGOLOVI: 15 golova (11 – Superliga, 3 – Liga šampiona, 1 – Kup)\nASISTENCIJA: 10 asistencija ( 6 – Superliga, 3 – Liga Evrope, 1 – Kup)


Naredne godine život još teži - Vesti : BGinfo - Beograd na dlanu - Sve o Beogradu\nViše od jedne i po prosečne zarade biće potrebno za podmirivanje osnovnih životnih potreba u narednoj godini, kaže saradnik Instituta za tržišna istraživanja Saša Đogović. Prema analizi Instituta za tržišna istraživanja, naredne godine biće potrebno više od jedne i po prosečne zarade kako bi se podmirile osnovne životne potrebe, rekao je saradnik Instituta Saša Đogović i dodao da nema signala da će se u 2012. godini živeti bolje.\n"Struktura potrošnje je, takođe, veoma nepovoljna, jer poslednji podaci govore da oko 44 odsto raspoloživih primanja tročlanog domaćinstva odlazi na pokriće troškova hrane, a još oko 15 odsto na režije, tako da 59 odsto raspoloživih primanja odlazi na pokriće egzistencijalnih životnih potreba", rekao je Đogović.\nPrema njegovim rečima, u razvijenim zemljama Evropske unije svega 15 odsto raspoloživih primanja odlazi na pokriće troškova za kupovinu hrane. Đogović je podsetio da je u Srbiji prosečna neto zarada u oktobru iznosila 38.167 dinara.\nZa utehu su jedino projekcije da ne treba očekivati "eksplozivni rast inflacije" kako do kraja ove godine tako ni u narednoj godini, kaže Đogović.\n"Imamo nisku agregatnu tražnju, pad cena sirovina, a to sve zajedno sa boljim poljoprivrednim rodom ove godine predstavlja protivtežu eventualnom jačanju pritisaka na inflaciju", ističe Đogović.\nPrema njegovim rečima, ovogodišnja inflacija mogla bi da se završi na kvoti od blizu osam odsto, što je iznad projektovane gornje granice od šest odsto.\nGovoreći o standardu, Đogović je istakao da kupovna moć stanovništva u Srbiji i dalje ima tendenciju pada, što je posledica pada privrednih aktivnosti u zemlji, ali i ekonomske situacije u evrozoni, na koju je privreda Srbije upućena.\nĐogović ističe da je verovatno da će u 2012. godini privredni rast biti manji od projektovanih 1,5 odsto.\n"Čak i sa ovakvim postojećim trendovima u ukupnim privrednim aktivnostima treba računati da nema poboljšanja životnog standarda ni u sledećoj godini. U najmanju ruku, on će ostati na postojećem nivou", naglašava Đogović.\n07.12.2011. u 19:00


By Kornelija Sabo20.11.2018Vesti\nPozivamo vas na foto-radionicu Katarine Šoškić pod nazivom “Nevidljivo u fotografiji”, koja će se održati 23. i 24. novembra na Fakultetu za medije i komunikacije.\nAko ovo putovanje kroz vreme i prostor sagledamo kao složeni događaj između tri učesnika: fotografa, fotografisanog i gledaoca, i razmotrimo njihove pozicije i međusobne veze, videćemo da je šira slika složena i da sva tri aktera na svoj način snose odgovornost i doprinose njenom kreiranju.\nRadionica je otvorena za sve zainteresovane i održaće se u Sali 10, na petom spratu FMK (Karađorđeva 65), prema sledećem rasporedu:\n23. novembra od 15 do 17 časova i\n24. novembra od 11 do 15 časova.\nNevidljivo u fotografiji, kroz istoimeni kurs, potražićemo upravo kroz analizu pozicija i motiva ova tri aktera i njihovih veza, na primerima iz svakodnevice i ličnog iskustva. Iz tog razloga, pozvani ste da na radionicu dođete sa svojim (ne)dovršenim foto-projektima ili primerima fotografija autora koji su vama bitni za razumevanje fotografije. Dodatno, razmotrićemo alternativne metode za rad sa fotografijom, u kom fotografija potencijalno postaje alat za umetnička istraživanja, i deo misaonog procesa, a ne konačni cilj umetničke prakse.\nKurs je otvoren za sve, a obavezan za studente druge, treće i četvrte godine digitalnih umetnosti kojima je fotografija obavezni ili izborni kurs.


Radio Boom93 :: Lokalne vesti :: Danas je Međunarodni dan osoba sa invaliditetom\nNaslovna | Info | Lokalne vesti | Danas je Međunarodni dan osoba sa invaliditetom\nMeđunarodni dan osoba sa invaliditetom obeležava se danas 3. decembra sa ciljem da se unapredi i omogući osobama sa invaliditetom jednako uživanje ljudskih prava i ravnopravno učešće u društvu. Lokalne organizacije koje se bave osobama sa invaliditetom i Centar za dnevni boravak dece i omladine ometene u razvoju učestvovali su u obeležavanju ovog dana kroz tribinu pod nazivom „Budućnost je pristupačna“.\nDejan Krstić, član gradskog veća zadužen za kulturu, informisanje i nevladine organizacije je rekao da grad podržava udruženja koja se bave osobama sa invalisitetom i da svake godine raspisuje konkurse namenjene funkcionisanju ovih udruženja.\nNa konkursu za zaštitu lica sa invaliditetom na godišnjem nivou izdvaja se 6 miliona dinara, dok se kroz Lokalni akcioni plan izdvaja dodatnih 2.450.000 dinara. Pored ovih postoje još neki konkursi tako da se na godišnjem nivou za funkcionisanje ovih udruženja izdvaja oko 10 miliona dinara.\n„Kao grad u prethodnih nekoliko godina unapredili smo položaj osoba sa invaliditetom u gradu prevashodno opremanjem i pomoći udruženjima koja se bave njima“, naveo je Krstić.\nJasmina Turudić, iz Centra za boravak dece i omladine ometene u razvoju je istakla da je osobama sa invaliditetom potrebna posebna podrška, a da je najznačajnija ona podrčka koju dobijaju iz porodice.\n„Međutim ovaj vid podrške nije dovoljan, već je potrebna podrška šire lokalne zajednice i najbolji način da se pruži organizovana podrška pojedincu je kroz animiranje i aktivnosti koje institucije i udruženja koja se bave ovim osobama mogu da pruže za svoje korisnike“, rekla je Turudić.\nOna je dodala da svako udruženje najbolje poznaje potrebe svojih korisnika i to je najbolji način na koji mogu zajedno da se izbore za svoja prava i da ta prava i ostvare.\nTurudić je potvrdila da je u 2019. godini kroz različite projekte položaj osoba sa invaliditetom podignut za jednu lestvicu više.\nMeđunarodni dan osoba sa invaliditetom obeležava se 3. decembra, a procene su da te osobe čine oko 10 odsto svetske populacije. Dan posvećen osobama sa invaliditetom ustanovljen je 1992. godine, kada je Generalna skupština UN usvojila rezoluciju kojom se sve zemlje pozivaju da obeležavaju taj dan s ciljem da se unapredi i omogući osobama sa invaliditetom jednako uživanje ljudskih prava i ravnopravno učešće u društvu.\nPrema procenama u Srbiji oko 800.000 osoba živi sa nekim invaliditetom, a ključni problemi sa kojima se ove osobe suočavaju su pre svega visoka stopa nezaposlenosti, siromaštvo, isključenost iz društva, diskriminacija I nepristupačnost.


Potpisan sporazum o digitalizaciji i preuzimanju građe iz Osmanskog perioda\nZahvaljujući digitalizaciji građa će postati dostupna istraživačima u BiH i Turskoj\nGorana Jakovljevic | 06.06.2019\nFoto: Miomir Jakovljevic - Anadolu Agency\nSaša Klepić, direktor Arhiva Bosne i Hercegovine i Ugur Unal, direktor Državnog Arhiva Republike Turske potpisali su danas Sporazum o preuzimanju arhivske građe iz Osmanskog perioda u digitalnom obliku u okviru Trećeg kongresa arhivskih radnika BiH u Laktašima, javlja Anadolu Agency (AA).\nPotpisivanju je prisustvovao i Haldun Koc, ambasador Republike Turske, a ranije su ovaj sporazum potpisali predstavnici Turske agencije za koordinaciju i saradnju (TIKA).\n"U našim arhivima čuva se izuzetno značajna građa za vašu zemlju i u istoj mjeri u vašim arhivima čuva se građa značajna za Tursku. U tom smislu radimo na digitalizaciji arhivske građe kako bismo je učinili dostupnom istraživačima, a i široj javnosti. Ranije je između naših država potpisan protokol koji je započeo ovu saradnju, ali današnjim sporazumom konkretiziramo taj protokol i u budućnosti planiramo da krenemo u realizaciju", izjavio je Unal.\nPrema njegovim riječima današnjim sporazumom ide se ka cilju da istraživačima iz BiH i Turske otvore međusobno arhive i na taj način omoguće kvliteniji rad na istraživanju prošlosti.\n"Vrlo je bitna i digitalizacija i podrška TIKA-e u smislu tehničke podrške koja će ubrzati sav proces", naglasio je Unal.\nIstakao je da je primarni cilj da do kraja kalendarske godine počne realizacija projekta i ako bude sve ilo bez tehničkih poteškoća trebalo bi da u roku od dvije godine da se digitalizje sva građa iz Osmnskog perioda na ovom području.\nSaša Klepić, direktor Arhiva BiH rekao je da se radi o sporazumu koji podrazumijeva digitalizaciju građe iz Omanskog perioda na osmanskom jeziku, a koja se nalazi u arhivima u BiH i po više stotina godina, za koju u mnogim arhivima za sav period koliko je čuvaju ne znaju šta na njoj piše jer se danas u BiH na prste jedne ruke mogu nabrojati osobe koje mogu čitati ovu građu.\n"Sporazum omogućava da dođu eksperti iz Turske koji će tu građu arhivistički složiti, skenirati je i jednu kopiju skena odnijeti u Osmanski arhiv u Istanbulu i u roku od 36 mjeseci sažetke tih dokumentata prevesti na morderan jezik, turski jezik i ta građa će konačno biti dostupna i razumljiva našima istražiocima", rekao je Klepić.\nPrema njegovim riječima i u vjerskim objektima BiH postoji građa iz tog perioda, a zahvaljujući ovom projektu i to pitanje će biti rješeno.\nNaglasio je da je drugi važan segment tog projekta što će arhivske ustanove u BiH dobiti uz pomoć TIKA-e moderne i skupocjene aparate za skeniranje i digitalizaciju.\narhivska građa Laktaši TIKA\nTIKA za 24 godine realizirala oko 900 projekata u BiH


Haradinaj: Razgovori o demarkaciji vode se sa Srpskom listom; Prištinski mediji: Pregovore vodi Milan Radoičić | Insajder\nHaradinaj: Razgovori o demarkaciji vode se sa Srpskom listom; Prištinski mediji: Pregovore vodi Milan Radoičić\nKosovski premijer Ramuš Haradinaj najavio je da će se pitanje demarkacije sa Crnom Gorom naći u kosovskoj skupštini sledeće nedelje i dodao da postoji mogućnost da i Srpska lista sa čijim predstavnicima razgovara, podrži taj sporazum, čime će biti obezbeđen dovoljan broj glasova za njegovo usvajanje. Sa druge strane, prištinski mediji tvrde da je danas o ovoj temi održan sastanak između ministra spoljnih poslova Kosova Bedžeta Pacolija i Milana Radoičića.\nRamuš Haradinaj rekao je u intervjuu za RTK2 da je spreman da pronađe zajednički jezik sa Srpskom listom i da veruje da je demarkacija u interesu i kosovskih Srba jer i oni nemaju bezvizne pasoše i ne mogu da putuju u inostranstvo.\nHaradinaj je dodao da sloboda kretanja ipak ne može doći gubitkom teritorije ili davanjem koncesija.\n"'Srpska lista' za sada ne odbija razgovor na ovu temu ali su i u međusobnim razgovorima o mogućnosti da podrže ovaj proces. Poštujem Srpsku listu, izabrane poslanike, njihov autoritet, oni su ljudi sa Kosova, razgovaramo sa njima kako bi oni pomogli slobodu kretanja građana Kosova", rekao je Haradinaj.\nSporazum o demarkaciji granične linije sa Crnom Gorom, kako RTK 2 podseća potpisan je još avgusta 2015. godine u Beču, i Skupština Crne Gore odmah ga je ratifikovala. Evropska komisija je jasno stavila do znanja da bez ratifikacije ovog sporazuma Kosovo ne može dobiti bezvizni režim.\nPodsetimo, Srpska lista odbacila je juče insinuacije o navodnom pogađanju njihovih poslanika u vezi sa pitanjem demarkacije sa Crnom Gorom, dodaje RTK2, program na srpskom.\n"Za Srpsku listu tema demarkacije uopšte ne postoji, niti nas to pitanje interesuje, i njime neka se bave albanske partije u skladu sa svojim političkim programima", navode iz Srpske liste.\nSa druge strane, ostali prištinski mediji navode da se na ovu temu vode pregovori ali između ministra spoljnih poslova Kosova Bedžeta Pacolija i Milana Radoičića.\nPojedini mediji prenose i da je Pacoli danas u svojoj rezidenciji na Ajvaliji održao sastanak na temu demarkacije sa Radoičićem.\nKosovski mediji Radoičića apostrofiraju kao pravog sagovornika koji će moći da ubedi poslanike Srpske liste da promene svoj stav o ratifikaciji demarkacije sa Crnom Gorom.\nRadoičić – „neki sa severa koji je bitan za sve"\nDa li je tačna informacija da Milan Radoičić pregovara u ime Srpske liste pokušali smo da proverimo u Kancelariji za Kosovo i Metohiju ali su nas tamo uputili na predstavnike Srpske liste. Igor Simić, portparol Srpske liste nam je rekao da nije upućen u navode medija i zamolio da se čujemo kasnije. Sat vremena kasnije, međutim, Simić je isključio telefon.\nO kriminalnim strukturama na severu i ulozi koju ima Milan Radoičić, pojedini opozicioni srpski političari na Kosovu počeli su da govore nakon ubistva Olivera Ivanovića.\nRadoičića, međutim, pominje i kosovski premijer Ramuš Haradinaj. On je u intervjuu emisiji „Slobodno srpski“ 24. decembra prošle godine rekao da „veoma dobro sarađuje sa kolegama Srbima“ među kojima je i Radoičić.\n"Ja radim veoma dobro sa kolegama Srbima - sa zamenikom premijera Daliborom Jevtićem, sa ministrima Nenadom Rikalom, Todosijevićem. Radim sa gradonačelnikom Rakićem, radim i sa Slavkom Simićem, radim i sa ljudima sa Severa - Milan Radoičić, na primer, verujem da i on ima svoju ulogu", rekao je Haradinaj.\nNa pitanje ko je taj čovek, premijer Kosova je odgovorio: "Neki sa Severa, koji je bitan za sve i ja pričam i sa njim."\nNa pitanje da li je Radoičić političar Haradinaj je odgovorio da "ne moraš biti samo političar“ jer „svi imamo neku ulogu ovde“.\nNovinari Insajdera su pitanje o tome kakvu ulogu Milan Radoičić ima na Kosovu i u Srpskoj naprednoj stranci prvo postavili članu predsedništva SNS-a Nebojši Stefanoviću, koji je rekao da Radoičić nema nikakvu ulogu u toj stranci.\nIsto pitanje postavili smo i direktoru Kancelarije za KiM Marku Đuriću, koji je u nekoliko navrata viđen sa njim u društvu.\nOdgovarajući na pitanja Insajdera o ulozi Milana Radoičića na severu Kosova, Marko Đurić je izjavio da takva pitanja postoje u delu javnosti koja želi da dovede Radoičića u vezu sa kriminalnim aktivnostima, ali i da kriminalizuje čitav Sever Kosova.